Migracija i sumnjive pozajmice u fokusu izborne kampanje u Francuskoj » Javni Servis\n7 Februara, 2022 8 Februara, 2022 fadminLeave a Comment on Migracija i sumnjive pozajmice u fokusu izborne kampanje u Francuskoj\nAko je vjerovati rezultatima anketa, u drugom krugu izbora trebalo bi da se takmiče Makron i Le Pen, a upravo njih dvoje su u posljednjih nekoliko dana izazvali veliku pažnju francuske javnosti.\nFrancuska će u aprilu glasati za novog predsjednika, a listi kandidata se u subotu i zvanično pridružila kandidatkinja desnog centra Valeri Pekres.\nTrenutne ankete govore da bi najviše glasova na izborima dobio aktuelni predsjednik Emanuel Makron (koji se još nije zvanično kandidovao), čime bi obnovio predsjednički mandat. Njemu bi podršku dalo 24 odsto birača, dok slijede Marin Le Pen iz Nacionalnog saveza (17,1 odsto) i Valeri Pekres, nezavisna kandidatkinja (16,2 odsto).\nZa njima su desničar Erik Zemur, ljevičar Žan-Luk Melenšon, kandidat Zelenih Janik Žado i socijalista An Idalgo, prenosi Gardijan.\nAktuelni predsednik Emanuel Makron govorio je nedavno o ilegalnim migrantima, što je jedan od najvećih problema sa kojima se Francuska suočava. On je rekao kako bi trebalo ojačati spoljne granice Evropske unije i na taj način spriječiti ilegalne migracije.\n„Naša zona bez pasoša (u Evropi) će biti ugrožena ukoliko ne budemo umjeli da sačuvamo spoljne granice i ispratimo ko ulazi”, rekao je Makron za francuski list “Glas sjevera”.\nOn je dodao i da bi pitanje migracija trebalo da se rješava u posebno formiranom političkom tijelu koje će moći da predviđa krize i planira načine da ih preduprijedi.\n„Želimo da uspostavimo pravi Savjet Šengena koji bi nadgledao zonu Šengena, kao što je slučaj sa eurozonom”, rekao je Makron novinarima prilikom posjete jednom gradu na granici sa Belgijom.\nOva tema je, takođe, u fokusu desničarskih kandidata za predsjednika, koji često kritikuju Makrona govoreći da ne čini dovoljno da zaustavi priliv migranta u Francusku. Naročito su oštre kritike bile upućene francuskom predsjedniku nakon što se prošlog novembra 27 migranata utopilo u pokušaju da pređu La Manš, prenosi Euronews.\nDesničarski kandidat Erik Zemur je u januaru posetio grad Kale u kom migranti prave improvizovane kampove iz kojih pokušavaju da odu u Englesku. Zemur je rekao da su migranti preminuli na moru „jer nijesmo bili dovoljno oštri prema njima. Da smo im rekli da će odmah biti deportovani, ne bi stradali”.\nDruga kandidatkinja desnog političkog spektra, Marin le Pen, putovala je prošlog mjeseca do granice između Francuske i Španije u Pirinejima, koju često koriste migranti koji u Francusku žele da dođu iz Afrike. Ona je pozvala na jačanje granica pod kontrolom nacionalnih graničara.\nKonzervativna kandidatkinja Valeri Pekres je, sa druge strane, posjetila grčki kamp za tražioce azila koji žele iz Turske da dođu u Evropu. Ona je takođe istakla potrebu za jačim evropskim granicama.\nMarin le Pen, kandidatkinja iz Nacionalnog saveza, dobila je za finansiranje predsjedničke kampanje pozajmicu od 10,6 miliona eura od jedne mađarske banke, izvijestio je RTL radio.\nOva pozajmica stiže nakon što je Le Pen govorila o tome kako joj je teško da dobije zajmove od domaćih (francuskih) banaka. Ime mađarske banke nije saopšteno zbog klauzule o povjerljivosti i partija Le Pen neće davati više detalja o ovoj pozajmici.\nFinansijska “injekcija” neimenovane mađarske banke dobro će doći partiji Le Pen, ali će istovremeno i ponovo otvoriti pitanje svih načina na akoji se Nacionalni savez finansira.\nOvaj portal podsjeća da je tokom lokalnih izbora 2014. godine Nacionalni savez takođe za svoju kampanju dobio pozajmicu od 9 miliona eura, a da je tu pozajmicu dala “Prva rusko-češka banka” iz Rusije.\nS obzirom na krizu sa Krimom koja se desila iste godine u francuskoj javnosti je bilo zabrinutosti da bi Marin Le Pen mogla da bude nešto naklonjenija ruskom predsjedniku Vladimiru Putinu od ostatka zapadnih država koje su mu uvodile sankcije, prenio je Euraktiv.\nU Francuskoj kampanje političkih stranaka mogu da se finansiraju od članarina i pojedinačnih donacija koje ne smiju da budu veće od 4,600 eura. S obzirom na to, pozajmice su ključne pri finansiranju izbornih kampanja, a nakon izbora dozvoljen je povraćaj dijela novca koji je potrošen.\nKandidati koji dostignu drugi krug (a čini se da će Le Pen to učiniti) mogu da ostvare povraćaj od 47,5% svote određene zakonom – 2017. godine to je iznosilo 10,7 miliona eura.\nLe Pen je francuskom predsjedniku Makronu, uoči ovogodišnjih predsjedničkih izbora, ukazala na to da pojedini kandidati imaju velikih poteškoća da dobiju zajmove od domaćih banaka. Među kandidatima koji imaju ovakve probleme, pored sebe, Le Pen je nabrojala i Melešona i Zemzura.\nTagged An Idalgo Emanuel Makron Erik Zemur Euronews Francuska Izbori Janik Žado Mađarska Marin Le Pen Migranti Rusija Šengen Valeri Pekres Žan-Luk Melenšon\nĐukanović najavio podršku manjinskoj Vladi


Amandmani koji bi smanjili korupciju sakupljaju prašinu : ACCOUNT\nPočetna / Vijesti / Amandmani koji bi smanjili korupciju sakupljaju prašinu\nBANJALUKA – Iako su prošle skoro dvije godine otkad su predstavljene javnosti, izmjene i dopune Zakona o javnim nabavkama, kojima bi se smanjila korupcija i zloupotrebe u tom sistemu, još nisu ugledale svjetlo dana.\nIgor Vukajlović iz banjalučke nevladine organizacije “Tender”, koja je jedan od inicijatora amandmana, kaže da nema velika očekivanja od novog zakona i ističe da sumnja da će biti usvojeni njihovi prijedlozi. On navodi da prijedlozi koji su dosad procurili u javnost ne zadovoljavaju ni minimum potrebnih kriterijuma.\n“Sva dosadašnja iskustva jasno pokazuju da su ugovorni organi ti koji upravljaju procesima i prilagođavaju tendere sebi da bi imali što manje žalbi i kad naštimaju neku nabavku nemaju nikakve odgovornosti”, kaže on.\n“Kapaciteti za istraživanje ekonomskih, finansijskih i kriminala u odnosu na javne nabavke bi trebalo da budu značajno unaprijeđeni i u smislu broja ljudi, nivoa specijalizacije, ali i raspoložive opreme. Potrebno je dodatno stručno usavršavanje i unutar policije i pravosuđa”, navedeno je u izvještaju.


Google nas štiti od reklama | Ekonomist\nby Jugoslav Radović - 28/01/2018 0\nChrome će u verziji v64 na mobilnim uređajima sprečavati reklame da otvaraju nove prozore i tabove bez vaše dozvole. Ovo će biti drugačija opcija od zabrane iskakanja prozora (pop up blocker) i biće aktivna samo u domenu oglasa, koji otvaraju nove stranice ili kartice sa ko zna kojim adresama.\nOvo ne samo da će smanjiti nezadovoljstvo korisnika, nego će poboljšati i bezbjednost uređaja, jer se na takvim stranicama često nalaze maliciozni sadržaji, koji na različite načine mogu da oštete korisnike. Ovo bi moglo da dovede i do smanjenog broja automatski poslatih poruka na premijum brojeve, preko kojih bivamo pretplaćeni na različite servise koje nikad nismo željeli.\nBlokiranje reklama u novim prozorima je konačno našlo put do Chrome pregledača interneta, pa se nadamo da će Google uskoro još više suzbiti agresivne i sve češće maliciozne reklame već u narednim verzijama aplikacije za Android i iOS.


Kula bez smoga za prečišćavanje vazduha | EurActiv Srbija\nKula bez smoga za prečišćavanje vazduha\nObjavljeno : 09.05.2016.\t Tweet\nPoznato je i da je zagađenje u gradovima na Zapadnom Balkanu, uključujući Beograd, više nego što je propisano evropskim standardima. Prema podacima portala za praćenje kvaliteta vazduha širom sveta (aqicn.org), koji se za Srbiju poziva na podatke Agencije za zaštitu životne sredine, u martu i aprilu je koncentracija čestica prečnika 2,5 mikrona u nekim trenucima premašivala 100 mikrograma po kubnom metru vazduha, a na određenim lokacijama i do 121, a sličan problem beleži se i u velikim gradovima u EU.\nPrema tim podacima, u Beogradu je nivo azotnog oksida, sumpor dioksida, ugljen monoksida, ali ičestica prečnika 10 mikrona, znatno povoljniji nego što je to slučaj sa česticama od 2,5 mikrona.\nKako „kula bez smoga“ može da pomogne\nDan Rozegarde došao je na zamisao za kulu koja čisti vazduh pre dve godine kada je u Pekingu video šestogodišnjake koji boluju od raka pluća. Prema sajtu aqicn.org, u Pekingu je koncentracija čestica prečnika 2,5 mikrona uglavnom iznad 150, a neretko i preko 200 po kubnom metru, a razlika u odnosu na evropske gradove je što je nivo tokom dobrog dela dana u "crvenoj zoni", odnosno u rasponu koji se po američkom standardu smatra štetnim za zdravlje za sve kategorije stanovništva, a ne samo za osetljive što je nivo koji se beleži u Evropi.\nHolandski inovator je već izgradio verziju kule visoku sedam metara u Roterdamu, i otkrio da su vlasti Pekinga kupile tehnologiju i nameravaju da je primene u brojnim kineskim gradovima.\n"Kula koju smo za sada dizajnirali može lako da očisti vazduh iz parka srednje veličine za jedan dan. A možemo u budućnosti da proizvedemo i veće", rekao je on.\nIstakao da je reč za sada o lokalizovanom rešenju koje može da stvori čiestije javne površine poput igrališta, ali da se nada da će ovaj primer podstaći druge izumitelje da u budućnosti proizvedu tehnologije koje mogu da čiste vazduh u gradovima u širim područjima.\nKako se navodi na sajtu projekta, kula u Roterdamu koristi struju dobijenu od vetra, a po potrošnji može da se poredi sa bojlerom.\nBorba protiv zagađenja postaje veliki biznis, mada do sada projekti za prečišžćavanje vazduha nisu bili u središtu napora, a inicijative su u velikoj meri usmerene na otkrivanje kratkotrajnih drastičnih prekoračenja koja mogu da imaju velike posledice na javno zdravlje. Kako prenosi Gardijan, u Londonu se beleže i 24-časovni periodi prekoračenja limita zagađenja česticama prečnika 2,5 mikrona za dva puta ou odnosu na dozvoljene nivoe, što kratkoročno gledano povećava rizik od moždanih udara kod žitelja za 5%.\nU toku je i druga zapažena inicijativa u Londonu: tehnološka kompanija posvećena nadzoru kvaliteta vazduha Plum lab (Plume) omogućila je da golubovi mere zagađenje vazduha.\n: Srbija i EPS na "zelenom" putu\n: Sušno vreme bez vetra uzrok porasta zagađenja\n: Poljska i njena privreda oboleli od uglja\n: Ekološki čist i isplativ energetski sistem moguć na Balkanu\n: Neambiciozan plan Srbije za smanjenje zagađenja\n: Kina trošila više uglja nego što je prikazivala


Šamarčina EHF-a: Kosovo igra kvalifikacije za EP 2018.\nSamoproklovana rukometna reprezentacija Kosova igraće u sredu svoj prvi meč. Protivnik fantomskoj selekciji u kvalifikacijama za SP 2018. godine biće Rumunija u Bukureštu.\nKosovo punopravni član EHF!\nRukometni savez Kosova* postao je punopravni član Evropske rukometne federacije (EHF), odlučeno je na sednici u Dablinu.\nzurnal.rs 8 komentara\nSKANDAL: Juniorke Srbije moraju na Kosovo!\nNa Kongresu Evropske kuće rukometa u Dablinu održan je žreb kvalifikacionih grupa za odlazak na Evropsko prvenstvo za juniorke u Španiju, naredne godine. Tako su naše devojčice za rivale u...\n"Velike su šanse da Kosovo prime u EHF"\nPredsednik Rukometnog saveza Srbije (RS) Velimir Marjanović rekao je da Kosovo ima velike šanse da bude primljeno u Evropsku rukometnu federaciju (EHF) na kongresu koji će se 20. septembra...


Draško Stanivuković predao krivične prijave protiv Radojičića, Letića, Ćućuna i Mitrovića - Leutar.net\n2. februara 2021. LEUTAR Republika Srpska, Vijesti 0\nBANJALUKA – Gradonačelnik Banjaluke Draško Stanivuković, predao je danas krivične prijave Okružnom javnom tužilaštvu Banjaluka protiv bivšeg gradonačelnika Igora Radojičića, Mladena Ćućuna, šefa civilne zaštite, Milenka Letića, bivšeg načelnika Odjeljenja komunalne policije, kao i bivšeg direktora „Akvane“ Vedrana Mitrovića.\nStanivuković je istakao da su predate tri krivične prijave protiv četiri lica.\n„Toliko se kralo i uzimalo da sam začuđen da išta imamo, osim da plaćamo komunalije. Ono što je rađeno je katostrofa i molimo sve institucije da se time pozabave, a ne ja kao gradonačelnik“, naveo je Stanivuković.\nDodao je da će u narednom periodu biti pod lupom „firme pojedinih ljudi koji su u Skupštini grada“.\n„Oni su po raznim osnovama dobili 30 miliona KM iz budžeta grada“, kazao je Stanivuković.\nAdvokat Borko Gavrilović je rekao da su krivične prijave protiv sva četiri lica podnesene zbog zloupotrebe službenog položaja.


Cena italijanskog zaduživanja skočila posle izbora - Biznis i Finansije\nHome\tVesti\tCena italijanskog zaduživanja skočila posle izbora\nCena italijanskog zaduživanja skočila posle izbora\nPolitički blok centralne levice okupljen oko Pjer Luiđija Bersanija osvojio je većinu u Donjem domu, ali ne i u Senatu. Za novu vladu čiji sastav je još uvek daleko od poznatog najveću glavobolju predstavljaće nagli skok cene zaduživanja.\nItalija je juče prodala novu seriju desetogodišnjih državnih obveznica, u vrednosti od 6,5 milijardi evra i sa prinosom od čak 4,83%, znatno višim od 4,17% koliko je on iznosio prilikom poslednjeg izdavanja obveznica u januaru. Prinos indukuje porast kamatne stope po kojoj će zvanični Rim morati da vrati uzajmljeni novac od međunarodnih kreditora, ali njegov skok (iako ne ovoliki) bio je očekivan neposredno po objavljivanju rezultata najnovijih izbora. Petogodišnje obveznice su takođe zabeležile rast prinosa, od 2,94% u januaru, na današnjih 3,59%.\nPodeljeni parlament će najverovatnije predstavljati veliki problem u naporima da se oživi nacionalna ekonomija jer će obe suprotstavljene strane insistirati na svojim rešenjima. Ovo bi moglo da ugrozi smanjenje državnog duga, koji je na kraju 2012. iznosio 127% BDP. Ipak, analitičari napominju da je cena pozajmljivanja i dalje znatno ispod nivoa kojeg je Italija dostigla u novembru 2011. godine, kada je prinos na desetogodišnje obveznice iznosio 7%.


Giro '18: Simon Yates odbranio roze majicu na Gran Sassou - sport1.ba\nGiro '18: Simon Yates odbranio roze majicu na Gran Sassou\n13.05.2018 u 17:59 Piše: Dejan Krsmanović\nDanašnji finalni uspon pokazao ko od favorita nije u formi\nBritanac Simon Philip Yates, član Mitchelton-Scott tima, pobjednik je 9. etape (Pesco Sannita - Gran Sasso, 225 km) na 101. izdanju Giro d'Italia.\n25-godišnji Yates, pokazao je da je u najboljoj formi jer i na drugom ozbiljnom finalnom usponu dokazao je da ima najjače noge u grupi favorita. Ovog puta nije nikom poklonio trijumf za razliku od etape 6, kada je etapnu pobjedu prepustio kolegi iz tima Esteban Chavez Rubio-u.\nSimon je tako došao do premijernog trijumfa na Trci oko Italije, odnosno drugog na Grand Tour izdanjima, a prvu veliku pobjedu zabilježio je na Trci oko Španije 2016. Britanac je tako ostao na čelu generalnog plasmana, mada je suviše rano za izvesti zaključak da bi tu i mogao da ostane do revijalne etape u Rimu.\nDanašnja etapa dala nam je odgovor ko definitivno od favorita nije u formi. Prvi favorit trke Britanac Christopher Froome, dodao je novi minut zaostatka za vodećim vozačima u ukupnom plasmanu, identično kao i ljubimac domaće publike Fabio Aru. Branilac titule Holanđanin Tom Dumoulin, zaostao je nove 22. sekunde u cilju, te je skliznuo na poziciju broj 3.\nSutra je na programu drugi slobodan dan na trci. Takmičenje se nastavlja u utorak, kada je na programu etapa broj 10 (Penne - Gualdo Tadino, 239 km), po profilu valovita i idealna za bjegunce, ujedno i najduža na ovogodišnjem izdanju trke.


UNESKO Katedra za biotiku pozdravila puštanje na slobodu Mentusa\nBeta 15. jula 2020. 09:45\nUNESCO Katedra za bioetiku za Evropu pozdravila je puštanje na slobodu dvojice neosnovano uhapšenih ljudi, medju kojima je član Insitututa društvenih nauka Vladimir Mentus.\nKako se navodi u saopštenju koje je u ime UNESCO Katedre za bioetiku za Evropu potpisao prof. dr Vojin Rakić, uprkos tome režim u Srbiji nema razloga da misli da je ovim potezom završio posao.\n„Ovo je samo korak u dobrom pravcu, ali ne više od toga“, stoji u saopštenju.\nOni su u saopštenju još jednom ponovili zahtev se odmah oslobode svi uhapšeni tokom brutalnih policijskih akcija prethodnih dana.\n„Takodje ponavljamo zahtev da se korenito reformiše pravosudni sistem koji ne ostavlja nikakvu sumnju da je pod potpunom kontrolom izvršne vlasti, odnosno jednog čoveka u njoj, kao i njegovih službenika“, kažu oni.\nIstakli su da se neosnovanim osudjivanjem i naglim puštanjem na slobodu dvojice mladih ljudi i dokazalo da su sudske presude u rukama izvršne vlasti, barem onda kada je ona zainteresovana za neki slučaj, i zatražili da posle korenite promene pravosudnog sistema krivično odgovoraju one sudije, tužioci i njihovi nalogodavci koji su prethodnih dana, ali i prethodnih godina, po sudovima vršili teror nad gradjanima Srbije.\n„Posle analize velikog broja scena policijskog nasilja prethodnih dana, zahtevamo da krivično odgovaraju uniformisani i neuniformisani policijski izvršioci nasilja, ali pre svega oni koji su naložili policiji da vrši nasilje koje potpada pod kategorije neljudskog i ponižavajućeg postupanja, odnosno, smatra se oblicima torture i mučenja, čime srpske vlasti krše medjunarodne konvencije koje takvo postupanje zabranjuju“, stoji u saopštenju.\nZvaničnici u Srbiji, dodali su, nisu se ogradili od postupaka nadležnih organa prethodnih dana, već su ih pravdali, a u nekim slučajevima i pohvaljivali.\n„Zahtevamo zato da se vlasti u Srbiji bez ikakvog odlaganja ograde od gore navedenih postupaka svojih službi“, navodi se u saopštenju.


DVOSTRUKO PRIZNANJE KOMPANIJI "DIJAMANT"\nDVOSTRUKO PRIZNANJE KOMPANIJI „DIJAMANT“\nBEOGRAD – Na ovogodišnjem takmičenju za priznanje potrošača „Moj izbor 2016“ kompanija „Dijamant“ je osvojila dvostruko priznanje.\nNagradu je u ime kompanije „Dijamant“ primio direktor marketinga Srđan Zlatanov\n„Dijamant“ suncokretovo ulje je na osnovu glasova potrošača širom Srbije osvojilo priznanje najomiljenijeg ulja u kategoriji „Ulja, priloga i preliva“ šesti put zaredom, dok je kompanija „Dijamant“ ponela titulu najomiljenijeg proizvođača u Srbiji.\nPrva boca „Dijamant“ suncokretovog ulja proizvedena je pre 77 godina u zrenjaninskoj uljari i to je proizvod koji više od sedam i po decenija stanuje u svakoj srpskoj kuhinji. Sve do danas, kompanija neprestano ulaže u kvalitet jestivog ulja koje se proizvodi iz srca najkvalitetnijih semena suncokreta sa domaćih oranica.\n„Dijamant“ je jedna od najvećih uljara na Balkanu i vodeći proizvođač margarina i majoneza, kao i delikatesnih proizvoda na bazi majoneza. Kompanija neprestano prati najnovije svetske i tehnološke trendove i svoju politiku temelji na dva osnovna principa – visok kvalitet i konstantna briga o potrošačima.\n– Vrednosti o kojima vodimo računa su izvrsnost i kvalitet, tradicionalne recepture i visokokvalitetne sirovine. Potrošači poklanjaju svoje poverenje našim proizvodima pre svega zato što su kvalitetni ali istovremeno i zato što su privlačnog vizulenog idnetiteta koji podrazumeva modernu inovativnu ambalažu. Razvijamo nove premium ukuse naših proizvoda kako bismo zadovoljili potrebe moderne kuhinje i modernih potrošača zadržavajući istovremeno proverene recepture. Glas i mišljenje potrošača uvek najviše vrede – izjavio je Srđan Zlatanov, direktor marketinga i razvoja kompanije „Dijamant“.\nDodelu priznanja „Moj izbor 2016“ za najomiljenije domaće proizvode, brendove i kompanije, organizuje udruženje „Moja Srbija“ uz podršku Grada Beograda i Privredne komore Beograda. Cilj akcije je podsticanje razvoja domaće proizvodnje i poboljšanja kvalliteta robe i usluga u Srbiji. Priznanje „Moj izbor“ je jedino priznanje u Srbiji koje se dodeljuje isključivo na osnovu glasova potrošača.\nTagoviIndustrija ulja "Dijamant" nagrada priznanje Srđan Zlatanov ulje\nPREDSTAVLJEN PROJEKAT BANATSKE MAGISTRALE


Pred početak prolećne sezone na srpskoligaškom „Istoku" : Kovid 19 preti fudbalu - JUGPRESS\nZimski odmor za fudbalere je prošao i nikad nije bio kraći. Razlozi su svima dobro poznati, a to je da se u borbi za bodove na srpskoligaškom „Istoku” nadmeće 20 klubova i zato su utakmice 20. kola na programu prvog vikenda u martu, u subotu i nedelju. Kalendarom za takmičenje predviđeno je pet vanrednih sreda, tako da će se prvenstvo završiti 6. juna, posle tromesečnog igranja prvenstvenih utakmica. Mnogo problema bilo je čitave prošle godine i zbog pandemije korone virusa, a Kovid – 19 još uvek je najveća opasnost za fudbalske utakmice. Organizacija utakmica i svega ostalog što je u vezi organizovanja javnog skupa sa većim brojem ljudi sigurno će zahtevati posebne mere zdravstvene zaštite, jer svi zdravstveni stručnjaci se zalažu da se o tome posebno vodi računa. Nadležni organi fudbalske organizacije u pripremi za nastavak drugog dela prvenstva obavili su svoj deo posla na način kako je to i predviđeno Pravilnikom o takmičenju. Ukoliko se u međuvremenu promene uslovi za odigravanje prvenstvenih utakmica sigurno je da će odmah reagovati i organi koji su zaduženi da vode brigu o samom takmičenju.\nPo Propozicijama takmičenja prvoplasirana ekipa ne prelazi direktno u viši rang takmičenja, u Prvu ligu Srbije, već će morati svoj prvoligaški status da izbore sa prvakom jedne od tri Srpske lige „Zapad”, „Beograd” ili „Vojvodina”. Još teža situacija je sa ekipama koje se bore za očuvanje srpskoligaškog statusa, jer iz lige može da ispadne čak osam ekipa, što znači da će se, praktično, pola lige boriti za očuvanje svog srpskoligaškog statusa.\nSa teritorije Fudbalskog saveza jablaničkog okruga u Srpskoj ligi „Istok” takmiče se tri kluba, Vlasina iz Vlasotinca, Radan iz Lebana i Moravac Orion iz Mrštana. Zanimljivo je da sva tri kluba imaju drugojačiji plasman, i različite ambicije, što ih uslovljava da i drugojačije ulaze u prolećni deo prvenstva. Moravac Orion je praktično već zonaš, jer je u velikom bodovnom zaostatku u odnosu na sve ostale ekipe koje se bore za opstanak. Radan iz Lebana moraće da povede mnogo više računa o svojim igrama, jer se još uvek nalazi u krugu ekipa koje brinu brigu za svoj srpskoligaški status. Za to vreme, Vlasinu muče druge brige, one daleko lepše i slađe. A to je borba za najviši plasman i osvajanje prvog mesta, što bi im kroz baraž sa jednim od prvaka iz istog ranga dalo mogućnost da se izbore za plasman u Prvu ligu Srbije.\nU naredna tri meseca biće mnogo fudbalske vatre i neizvesnosti na srpskoligaškim terenima istočne Srbije,a na svim akterima fudbalskog sporta je da, u vanrednim okolnostima Kovida-19, pokažu mnogo više sportskog dostojanstva i morala, a da najbolji klub bude ona ekipa koja svojim igrama to i zasluži na sportskom terenu.\nU subotu i nedelju, 6. i 7.marta na programu su utakmice 20. kola, a sastaju se:\nVlasotince: Vlasina – Moravac Orion ( Mrštane)\nAleksandrovac: Župa – Car Konstantin (Niš)\nResavica: Rembas – OFK Morava (Vladičin Han)\nLebane: Radan – OFK Topličanin (Prokuplje)\nKnjaževac: Timočanin – Budućnost (Popovac)\nMedoševac: Mladost – SFS Borac (Paraćin)\nParaćin. Jedinstvo – Radnički (Svilajnac)\nZaječar: Kablovi – OFK Sinđelić (Niš)\nTrstenik: Trstenik PPT – Dunav (Prahovo)\nTrgovište: Pčinja – Timok 1919 (Zaječar)\nSve utakmice počinju od 14 časova.


Novinaru dve godine zatvora i dva miliona kazna po tužbama funkcionera SNS-a\nNovinar iz Bele Crkve, Stefan Cvetković, prvostepeno je osuđen na zbirnu kaznu od dve godine i tri meseca zatvora i novčanu kaznu od 2,15 miliona donara, na osnovu tri privatne krivične prijave koje su protiv njega podneli funkcioneri vladajuće Srpske napredne stranke. Novinarska udruženja osuđuju ove presude koje nazivaju skandaloznim i zahtevaju njihovo poništenje na višim sudskim instancama.\nPresude je doneo Osnovni sud u Vršcu, a u sva tri slučaja sudila je sudija Cveta Kajević Grubišić, javila je agencija Beta.\nKrivične prijave protiv Cvetkovića podneli su koordinator SNS-a za južni Banat Branko Malović, predsednik opštine Alibunar Predrag Belić, kao i funkcioner SNS-a Dejan Simeunović. Prijave su podnete zbog uvrede i zbog neovlašćenog objavljivanja i prikazivanja tuđeg spisa, portreta i snimka.\nMediji podsećaju da je jedan od tužitelja, Dejan Simeunović (40) zvani Simke, koji je danas funkcioner SNS-a, osuđen krajem 2016, odlukom Apelacionog suda, na godinu dana zatvora jer je 15. novembra 2008. ispred kafića Šestica u Pančevu u kome je radio kao obezbeđenje, ubio Igora Birtaša. Simeunović je kasnije privođen zbog pretnji stranačkom kolegi, zameniku gradonačelnika Pančeva Dejanu Živanoviću, koji je pak kasnije uhapšen zbog primanja mita.\nKako je Stefan Cvetković rekao, a prenela agencija Beta, on je ranije policiji prijavio Branka Malovića za pokušaj iznude.\nZa trećeg tužitelja, Predraga Belića Bakija, mediji pišu da je bio hapšen u akciji Sablja zbog dilovanja droge i iznuda, a prema evidenciji suda u Pančevu bio je u zatvoru još dva puta zbog pretnji i ugrožavanja bezbednosti.\n"Činjenica je da je protiv novinara privatnu krivičnu tužbu podnela napredna organizovana grupa partijskih funkcionera vlasti. Realizacija ekspresne prvostepene presude poverena je sudiji koja je dokazano poslušni partijski operativac", rekao je Stefan Cvetković i dodao da je zbog toga bilo "realno očekivati izvršenje u ime naprednog naloga".\nNovinar Cvetković je rekao da je i njegov slučaj jos jedan primer da građani Srbije žive u sistemu koji "urušava temelj svakog demokratskog društva, a svoju vlast bazira na pretnjama, pritiscima, zloupotrebama institucija i širenju straha".\nPrema pisanju medija, Cvetkoviću je ranije prećeno, nakon što je u Vladi Srbije postavio pitanje o istragama u vezi sa navodnim zloupotrebama u Fondu za kapitalne investicije Vojvodine. .\nNUNS i NDNV: Skandalozna presuda\nNezavisno udruženje novinara Srbije (NUNS) i Nezavisno društvo novinara Vojvodine (NDNV) saopštili su u utorak da su presude Osnovnog suda u Vršcu u potpunosti skandalozne i da moraju da budu poništene na višim sudskim instancama.\n"Zahtevamo takođe da nadležna pravosudna tela procene da li je sudija (Cveta Kajević Grubišić) koja je donela ovakve presude uopšte kompetentna da obavlja sudijsku dužnost", navodi se u zajedničkom saopštenju ta dva novinarska udruženja.\n"Presude predstavljaju primer dubokog nerazumevanja međunarodnih i domaćih standarda slobode izražavanja i slobode medija, izazivajući ozbiljnu sumnju u Ustavom garantovanu nezavisnost sudova", ocenili su NUNS i NDNV.\nDva novinarska udruženja najavila su da će o toj presudi obavestiti i međunarodne organizacije, od kojih će zahtevati da reaguju na presude koje su u potpunoj suprotnosti sa sudskom praksom Evropskog suda za ljudska prava, kao i sa usvojenim konceptom medijskih sloboda u demokratskim društvima.


Manifestacija DANI KULTURNE TRADICIJE donosi... - Srbobran Danas\nJedna od mnogobrojnih manifestacija koje opštinu Srbobran čine zanimljivom i bogatom sredinom sigurno jeste ona pod nazivom „Dani kulturne tradicije“, kulturno dešavanje koje nas očekuje u nedelji koja dolazi.\nDom kulture u Srbobranu pripremio je program koji može ujedno da ispuni kvalitativne norme dosadašnjih manifestacija ovog tipa, ali i da obezbedi poštovanje mera propisanih zbog epidemije COVID 19.\nSve počinje u sredu, 28. oktobra, kada nas očekuje otvaranje izložbe ručnih radova Udruženja „Ruka spasa“ iz Srbobrana. Izložba pod nazivom „Bačke rukotvorine“ biće svečano otvorena u 19:00 časova u galeriji Doma kulture\nVeć nartednog dana, četvrtak 29. oktobar, sala Malog pozorišta biće mesto održavanja zanimljivog predavanja dr Milana Micića, istoričara i književnika koji rado posećuje Srbobran. Predavanje će početi u 19:00 časova, a tema će mu biti „Sentomaš u carskoj Rusiji, Srpske seobe 18. veka“.\n„SRBOBRAN – MUZEJSKA PRIČA“ naziv je dela manifestacije koji će se desiti u sredu, 4. novembra. Pripovedač o ovoj temi biće Ljiljana Trifunović, muzejski savetnik, etnolog Muzeja Vojvodine, čija kuća je i organizator ovog predavanja zajedno sa srbobranskim Domom kulture. Mesto održavanja biće galerija ustanove domaćina, a početak je najavljen za 19:00 časova.\nUlaz je slobodan za sva najavljena programska dešavanja, a zaposleni u kulturnoj ustanovi srbobranske opštine mole građane da se priliokom posete nekom od dešavanja ponašaju u skladu sa propisanim merama Vlade Republike Srbije, kako bi sprečili širenje i pospešili suzbijanje zarazne bolesti COVID 19.\n1. decembra 2020., 22:04


Kompanija Filip Moris i reprezentativni sindikati potpisali kolektivni ugovor - EkoForum\nObjavljeno 14. novembra 2018. 14. novembra 2018. od ekoforum\nBEOGRAD – Potpisan je novi Kolektivni ugovor između poslodavca Philip Morris Operations a.d. Niš (PMOP) i reprezentativnih sindikata: Sindikalne organizacije Samostalnog sindikata DIN, ASNS SDP,Fabrika duvana” Niš i\nSindikata duvanske privrede Filip Moris Srbija.\nNovi kolektivni ugovor stupiće na snagu 01. januara 2019. godine i važiće naredne tri godine.\nPredstavnici poslodavca i reprezentativnih sindikata su izjavili da potpisivanje novog Kolektivnog ugovora predstavlja kontinuitet konstruktivnih partnerskih odnosa i dobre saradnje između poslodavca i sindikalnih organizacija u kompaniji. Izraženo je uverenje da će se ova saradnja i dalje nastaviti u duhu međusobnog poštovanja i razumevanja, sa zajedničkim ciljem da se obezbede najbolji uslovi za rad zaposlenih i doprinese unapređenju poslovanja kompanije.\nPrethodni članakPrethodno Sajam nameštaja trasirao put ka svetskom tržištu\nSledeći članakSledeće Domaćim firmama dodeljeni zeleni inovacioni vaučeri\nOpasnost od zračenja: ređe telefonirajte, češće provetravajte!\nU Srbiji obeležena Evropska nedelja smanjenja otpada


Britanski poslanici za ponovno naoružanje zbog Rusije\nVelika Britanija bi trebalo da obnovi svoje vojne odbrambene kapacitete kako bi se suočila s rastućim svjetskim prijetnjama, među kojima i prijetnja iz Rusije, saopšteno je iz britanskog parlamenta.\nOdbor za odbranu britanskog parlamenta, zadužen za nadgledanje troškova Ministarstva odbrane, ocijenio je da su Velikoj Britaniji neophodni nuklearno naoružanje, tenkovi, avioni, ratni brodovi i avioni kao "oružane mjere odvračanja" protiv ruskog predsjednika Vladimira Putina.\n"Svijet nikad nije bio toliko nestabilan i opasan kao sada i to od kraja Hladnog rata", navodi se u saopštenju Odbora aludirajući na rusko pripajanje ukrajinskog crnomorskog poluostrva Krim i prijetnje džihadista iz Islamske države i Boko Harama.\nOdbor britanskog parlamenta ocijenio je da su trenutni vojni kapaciteti zemlje nedovoljni za "suočavanje s tako promijenjenim okruženjem" i dodao da Velika Britanije "mora da obnovi konvencionalno oružje koje je zapušteno od Hladnog rata".\nOdbor je istakao "odbrambenu slabost" NATO-a, navodeći da bi Rusija mogla da spremi 150.000 vojnika za 72 sata, dok bi Alijansi bilo potrebno šest mjeseci.\nNATO je nedavno najavio da bi mogao za 48 sati da pripremi 5.000 pripadnika snaga za brzo reagovanje protiv prijetnje iz Rusije, ali te snage će biti formirane tek 2016. godine.


10. maj 2018 – Međunarodni dan fizičke aktivnosti “Kretanjem do zdravlja” – Zavod za javno zdravlje Sombor\n10. maj 2018 – Međunarodni dan fizičke aktivnosti “Kretanjem do zdravlja”\nFizička neaktivnost uz nepravilnu ishranu, nove tehnologije i urbanizaciju predstavlja važan faktor rizika za nastanak hroničnih nezaraznih bolesti, a kod školske dece može da utiče i na nepravilan razvoj tela i nastanak deformiteta. Procenjuje se da se milion smrtnih slučajeva godišnje u evropskom regionu SZO desi zbog fizičke neaktivnosti.\nU Evropskom regionu SZO približno 31% osoba starijih od 15 godina je nedovoljno fizički aktivno, a više od polovine stanovnika Evrope nije dovoljno fizički aktivno da bi zadovoljilo zdravstvene preporuke.\nStanovnici Srbije u proseku sede 5 sati dnevno, najviše stanovnici Beograda (5,8 sati), gradskih naselja (5,3 sata), osobe uzrasta 15–24 godine (5,5 sati), kao i oni sa visokim i višim obrazovanjem (5,8 sati).\n• Podizanje svesti sveukupne javnosti o značaju fizičke aktivnosti u prevenciji nezaraznih bolesti.\n• Isticanje koristi fizičke aktivnosti za zdravlje kroz primere dobre prakse, a radi povećanja učešća stanovništva u sportsko-rekreativnim programima.\n• Podizanje svesti stanovništva o značaju fizičke aktivnosti i mogućnostima za njenu realizaciju u slobodno vreme, na radnom mestu, u školi, kući.\n• Promovisanje zdravih stilova života kao što su pravilna ishrana, smanjenje nasilja, prestanak pušenja i smanjenje izloženosti duvanskom dimu, smanjenje stresa i društvene izolacije.\nRedovna umerena fizička aktivnost, kao što su hodanje, vožnja bicikla, ples ne čini samo da se osećate dobro, već ima značajne prednosti za zdravlje: smanjuje rizik od kardiovaskularnih bolesti, dijabetesa i nekih vrsta raka, pomaže u kontroli telesne mase, a doprinosi i dobrom mentalnom stanju. Ona unapređuje rast i razvoj dece i mladih, povećava samopouzdanje, samopoštovanje i stvara osećaj pripadnosti zajednici.\nZoran Kosanović2018-05-08T14:22:46+02:0008.maj 2018|Kampanje|


"Srbija, otvorena kancelarija"- proizvod za digitalne nomade\n„Srbija, otvorena kancelarija“- proizvod za digitalne nomade\nTanjug 28. aprila 2021. 16:24\nBEOGRAD – Turistička organizacija Srbije (TOS) predstavila je novi turistički proizvod „Srbija, otvorena kancelarija“ (Serbia open office) namenjen putnicima koji žele da posao obavljaju duže van mesta stalnog boravka, a da slobodno vreme koriste za turištičke posete.\nDirektorka TOS-a Marija Labović da je ovim proizvodom prepoznata prilika i trend u kome ljudi nisu toliko vezani za kancelariju i traže inspirativno i kvalitetno mesto odakle bi mogli da obaljaju posao.\nIz TOS-a objašnjavaju da digitalni nomadi vole da putuju i menjaju destinacije, a da se ne jednoj zadržavaju u proseku mesec dana.\n“ To vreme, pružaoci turističkih usluga u Srbiji treba da iskoriste da gostima ponude najkvalitetniju uslugu, uz maksimalnu garanciju zaštite od kovida. Uz to, da bi bili konkurentni kolegama iz mnogih evropskih zemalja koji pružaju sličnu uslugu, treba da gostima pomognu da što bolje upoznaju Srbiju i dožive najbolju avanturu“, navodi se u saopštenju..


Reakcije iz Prištine na posetu predsednika Vučića: Neprihvatljivo, sramotno, oduzimanje suvereniteta - Jutarnji GLASnik\nJakup Krasnići: Poseta Vučića diverzija u delu kosovske države\nAlbanski političari negativno su ocenili posetu predsednika Srbije Aleksandra Vučića, dok se predsednik i premijer Kosova još nisu oglasili tim povodom.\nLider Demokratskog saveza Kosova (DSK) Isa Mustafa ocenio je da je neprihvatljivo da predsednik Srbije Aleksandar Vučić tokom posete Kosovu govori o resursima Kosova kao da su njegovi, čime izražava teritorijalne pretenzije prema Kosovu.\n„Vučićevo neprihvatljivo i hegemonističko ponašanje ovde pronalazi prostor. Kosovo ima svoju teritoriju na kojoj je proglasilo nezavisnost i o njoj se ne može pregovarati sa bilo kim onoliko koliko se i o nezavisnosti Kosova ne može pregovarati“, napisao je Mustafa.\nZamenik premijera Kosova Enver Hodžaj izjavio je da je protiv posete predsednika Srbije Aleksandra Vučića jezeru Gazivode i ocenio da je njegov dolazak na Kosovo poslao sliku sramote i šovinizma. Hodžaj je na tviteru napisao da je poseta Vučića Gazivodama ponavljanje posete Miloševića Gazimestanu 1989. godine.\nPrema njegovim rečima to je dokaz da i Evropska unija promoviše antievropske politike na Balkanu, pritiskom koji vrši za dozvolu ostvarivanja takvih agendi.\nPoslanik Socijaldemokratske partije Kosova Dardan Molićaj ocenio je danas da je odluka kosovskih vlasti da predsednik Srbije Aleksandar Vučić poseti Kosovo neprihvatljiva.\nOn je naveo da je Evropska unija pritiskom naterala Kosovo da dozvoli posetu srpskog predsednika čime je prekoračila ulogu posrednika i postaje jednostrana.\n„To stoga što EU nikada nije vršila pritisak da se liderima Kosova dozvoli poseta Preševu“, smatra Molićaj.\nAleksandar Vučić, predsednik Srbije , Lešak KIM\nPrema njemu Vučić nije došao na Kosovo da poseti Srbe već da bi poslao političke poruke posetom strateškim mestima i resursima Kosova“, napisao je Molićaj na svom nalogu na Fejsbuku.\nPredsednik Nacionalnog saveta Socijaldemokratske inicijative i bivši predsednik Skupštine Kosova Jakup Krasnići ocenio je da je poseta predsednika Srbije Aleksandra Vučića severu Kosova gaženje suvereniteta nezavisne države Kosovo i prvi korak Srbije ka oduzimanju tog dela Kosova.\nOn je u saopštenju koje je upućeno medijima rekao da do Vučićevog dolaska uopšte nije trebalo da dođe jer dve zemlje nemaju nikakav protokol koji uređuje takve posete.\nPrema njegovim rečima, ako bi dolazak Vučića bio poseta Kosovu, onda bi on prvo morao da se sretne sa visokim zvaničnicima Kosova, a to se nije dogodilo.\nOn je ocenio da je poseta Vučića diverzija u delu kosovske države i gaženje suvereniteta, a kako je rekao, „cela ta maskarada ostvaruje se pod pratnjom Policije Kosova“.\nTagged KOSOVO, OCENE PRIŠTINE, POSETA VUČIĆA


Medvedev: Trampov koncept Indo-pacifičkog regiona može da oslabi ASEAN - Sputnjik Srbija\n07:59 25 Jun 2021\n08:37 03.11.2019 (osveženo 09:45 03.11.2019) Preuzmite kraći link\nMedvedev je dodao da ta američka inicijativa protivreči osnovnim principima Asocijacije država Jugoistočne Azije (ASEAN) i može oslabiti njen položaj.\n„U poslednje vreme primećujemo pokušaje Sjedinjenih Američkih Država da pojačaju svoj uticaj u Jugoistočnoj Aziji, između ostalog i kroz promociju koncepta ’slobodnog i otvorenog Indo-pacifičkog regiona‘. Ova strategija, prema njihovom planu, treba da zameni uobičajeni format Azijsko-pacifičke saradnje“, rekao je Medvedev u intervjuu za list „Bangkok post“, uoči investicionog samita ASEAN-a i Istočnoazijskog samita.\n„Mi se zalažemo za očuvanje efikasnog sistema međudržavnih odnosa koji je formiran na osnovu ASEAN-a i tokom godina se dobro dokazao“, objasnio je ruski premijer.\nOn smatra da je američka inicijativa veliki izazov za zemlje ASEAN-a, jer može oslabiti pozicije Asocijacije i oduzeti joj status ključnog igrača u rešavanju regionalnih problema bezbednosti.\nMedvedev je dodao da je ova inicijativa takođe „u suprotnosti sa osnovnim principima ASEAN-a, kao što je nesvrstani status“.\n„ASEAN je pokazao svoj stav prema američkom konceptu Indo-pacifičkog regiona, potvrdio svoju posvećenost principima dogovora o prijateljstvu i saradnji u Jugoistočnoj Aziji i drugim osnovnim dokumentima na kojima počiva rad samita u Istočnoj Aziji. Zemlje ove organizacije su pokazale zajednički stav prema stvaranju inkluzivnog prostora, kao i obostrano korisne ekonomske saradnje“, rekao je šef ruske vlade.\nPrema njegovim rečima, Rusija namerava da razvija saradnju u najrazličitijim oblastima sa svim zainteresovanim partnerima — kako u bilateralnim formatima, tako i unutar međudržavnih asocijacija „na osnovu nacionalnih interesa, uzajamne koristi, jednakosti i vladavine međunarodnog prava“.\nOdgovarajući na pitanje o tome kakvu ulogu bi Rusija želela da ima u Jugoistočnoj Aziji u svetlu jačanja prisustva drugih zemalja u ovom regionu, Medvedev je naglasio da je uloga Rusije u Aziji aktivna i konstruktivna. „Ne težimo ni na koga da vršimo pritisak, ne mešamo se u unutrašnje stvari, ne pretimo silom, ne postavljamo ultimatume. Naprotiv, gradimo konstruktivne odnose sa azijskim partnerima na osnovu međusobnog poverenja i poštovanja. Zalažemo se za poštenu konkurenciju i poštujemo pravo država da samostalno biraju razvojni put, uzimajući u obzir njihove tradicije i civilizacijske karakteristike“.\nKoncept Indo-pacifičkog regiona prvi put je uveo u svetski politički rečnik Donald Tramp kao alternativu konceptu Azijsko-pacifičkog regiona. Prema mišljenju mnogih posmatrača, u konceptu Indo-pacifičkog regiona naglašena je uloga Indije i drugih zemalja Indijskog poluostrva u svetskim i azijskim poslovima, kao protivteža uloge Kine.\nU organizaciju ASEAN ulaze Tajland, Singapur, Malezija, Indonezija, Filipini, Bruneji, Laos, Kambodža, Mjanmar i Vijetnam.\nDonald Tramp, Indo-pacifički region, Dmitrij Medvedev, ASEAN


Beč: napravljen simulator za novorođenčad\nIzvor\texpres.rs\tseptembar 09, 2016\nMedicinski univerzitet u Beču u saradnji sa preduzećem SIMCharacters razvio je novi simulator za novorođenčad koji će omogućiti medicinskim timovima da vežbaju kritične situacije u urgentnoj dečijoj medicini. Simulator „Paul“ naći će se na tržištu u oktobru ove godine i biće najmanji simulator koji je do sada proizveden. „Paul“ predstavlja najrealniju sliku prevremeno rođene bebe u 27. nedelji trudnoće.\nDečiji hirurg Jens Kristijan Švint, osnivač preduzeća SIMCharacters, shvatio je posle dugogodišnjeg iskustva na odeljenju neonatologije, intenzivne nege i neuropedijatrije na Univerzitetskoj klinici u Beču da je konstantno vežbanje kompleksnih medicinskih procesa preduslov uspeha. Simulatori koji su do sada bili na raspolaganju nisu mogli da prikažu početne simptome koji se javljaju kod dece i beba.\nRezultat projekta koji je započet 2010. godine jeste „Paul“ koji potpuno realno simulira simptome koji se javljaju kod novorođenčadi i prevremeno rođenih beba. Kako bi se neophodna tehnologija integrisala u 1000g težak simulator, trebalo je razviti potpuno nove konstrukcione koncepte u oblastima mikroelektronike, senzorike, mehanike i robotike. Prvi put su proizvedene minijaturne komponente za simulator i razvijene dodatne funkcije koje će dati novi doprinos dečijoj medicini.\n« Nova misija: NASA želi da odgonetne najveću tajnu svemira U pitanju je PREVARA: Ako dobijete ovaj link na FEJSBUKU, nikako ga ne otvarajte! »


Pad fudbalera Eriksena na utakmici Danska - Finska - NASSA\nPad fudbalera Eriksena na utakmici Danska – Finska\nObjavljeno: 22 juna, 2021 od NASSA\nPad fudbalera Eriksena na utakmici Danska - Finska\nUtakmica između Danske i Finske na Evropskom prvenstu u fudbalu dramatično je pokazala nepredvidivu moć meteorologije. Kristijan Eriksen, fudbaler Danske, pošao je u 42. minutu ka jednom saigraču da preuzme loptu, ali se iznenada nagnuo napred i pao licem ka zemlji. Posle ukazivanja hitne medicinske pomoći na terenu, prebačen je u bolnicu gde je utvrđeno da je 29-godišnji fudbaler imao srčani zastoj.\nAko se posmatraju sinoptičke situacije u svim slučajevima pada fudbalera na otvorenom prostoru može se zapaziti identičnost sinoptičkih situacija u svim slučajevima.\nIznad lokacije gde je došlo do pada fudbalera nalazilo se strujno polje.\nStrujno polje je prostor gde se nalaze visokoenergetske čestice, koji je obavijen magnetnim omotačem da ne dođe do rasipanja čestica. Međutim, na vrhu strujnog polja dolazi do nagomilavanja protonskih čestica i one prodiru u atmosferu levo od pravca kretanja strujnog polja. Kopenhagen se u trenutku pada fudbalera nalazio u zoni maksimalnog delovanja protona.\nErupcija visoko energetskih čestica dogodila se na Suncu 6. juna iz aktivnog regiona koji se nalazio u geoefektivnoj poziciji.\nOblak čestica kretao se kroz interplanetarni prostor brzinom od 491 km/s i visokoenergetske čestice stigle su do Zemlje 8. juna 2021.\nProdorom kroz magnetnu odbranu Zemlje čestice su formirale strujno polje u atmosferi Zemlje. Strujno polje kretalo se na visini od 10.560 metara i do Kopenhagena je stiglo 12. juna.\nKopenhagen se nalazio levo od pravca kretanja strujnog polja u zoni maksimalnog delovanja protonskih čestica sunčevog vetra.\nAko se uporede sve sinoptičke situacije kada je dolazilo do pada fudbalera zapaža se istovetnost svih sinoptičkih situacija. Prvo dolazi do velike erupcije čestica Sunčevog vetra, čestice formiraju strujno polje u atmosferi Zemlje, na vrhu strujnog polja levo od pravca kretanja dolazi do dejstva protonskih čestica i pada fudbalera.\nPostoji velika verovatnoća da je dejstvo protonskih električnih struja koje indukcijom izazivaju pojavu neželjenih električnih struja u svim živim organizmima glavni uzročnik pada fudbalera. Treba naglasiti da samo spoljna električna struja može da promeni rad električne struje srca.\nPoluprečnik dejstva protonskog mlaza može biti nekoliko milimetara do nekoliko desetima metara i traje samo nekoliko milisekunde.\nNe treba zaboraviti ni događaj pada dece u Šajkašu, iz 2015. godine koji je takođe identičan sa sinoptičkom situacijom u Kopenhagenu, što ukazuje da se ne radi o slučajnosti. Naime, tada je četrdesetak učenika palo u nesvest, od kojih je 20 završilo u bolnici. Spekulisalo se da se radi o trovanju, što su demantovali toksikološki nalazi. Zatim su deca optužena da su glumila pad, da bi na kraju zvaničan stav Ministarstva prosvete bio je da je u pitanju „masovna histerija“!\nKod svih padova fudbalera postoji mnogo istovetnih sinoptičkih slučajnosti da bi bila slučajnost. Sve ukazuje da pre odigravanje utakmica na otvorenom prostoru treba obratiti pažnju na položaj strujnog polja.\nU kategoriji letopisi, meteorologija, svemir, sunce, sunčev sistem\n← Stabilnost elektromagnetnog biološkog ritma\nSunce i Korona u leto 2021. →


Pariz traži vojnu pomoć Evropske unije\nVojnici ispred zgrade Evropskog parlamenta u Briselu, 17. novembar 2015\nFrancuski avioni ponovo su bombardovali položaje "Islamske države" u Siriji, nakon što je francuski predsednik Fransoa Oland najavio je da će odgovor Francuske posle terorističkih napada 13. novembra u Parizu, u kojim je ubijeno 132 ljudi, a više od 350 ranjeno, biti "nemilosrdan". Francuska je zatražila vojnu i drugu pomoć od EU.\nFrancuski ministar odbrane Žan-Iv le Drijan zatražio je u utorak u Briselu od zemalja EU da povećaju svoje učešće u nekim vojnim operacijama van Unije i njihovu podršku Francuskoj u borbi protiv "Islamske države" u Iraku i u Siriji.\n"Francuska traži od svojih evropskih partnera njihovu podršku... u meri u kojoj mogu da je pruže u borbi protiv Daeša (arapska skraćenica za "Islamsku državu") u Iraku i u Siriji, i jače vojno učešće država članica u područjima u kojima Francuska učestvuje", rekao je Le Drijan na sastanku ministara odbrane EU u Briselu, prenose ljudi iz njegovog okruženja.\nOn se, kako se navodi, pozvao na član o solidarnosti u evropskim ugovorima, član 42-7, u slučaju agresije na jednu zemlju EU.\nTo je prvi put da se neka članica EU poziva na taj član evropskog ugovora, koji je sličan članu pet ugovora NATO-a na koji su se pozvale SAD posle napada 11. septembra 2001, a čije je aktiviranje dovelo do intervencije NATO-a u Avganistanu. Član 42.7 Lisabonskog ugovora navodi da ako je zemlja članca "žrtva oružane agresije na svojoj teritoriji", druge zemlje članice imaju obavezu da joj pruže pomoć.\nŠefica evropske diplomatije Federika Mogerini rekla je da EU treba da odgovori pozitivno na molbu Francuske.\n"Francuska traži pomoć u ovom teškom trenutku kada je EU napadnuta. Mislim da odgovor EU treba da bude da", rekla je Mogerinijeva, koja je predsjedavala sastanku ministara odbrane, prema navodima jednog diplomate.\nPo dolasku na sastanak u Briselu grčki ministar odbrane Panajotis Kamenos rekao je novinarima da je Evropa sada u novoj situaciji. "Ovo je 11. septembar za Evropu", rekao je on.\nNovi francuski napadi u Raki\nFrancuski avioni su u noći sa ponedeljka na utorak ponovo bombardovali uporište "Islamske države" u Raki na severu Sirije i uništili jedan komandni centar i jedan centar za obuku, saopštilo je u utorak francusko Ministarstvo odbrane.\n"Francuska vojska sprovela je drugi put u 24 časa vazdušni napad na Daeš (skraćenica za "Islamsku državu" na arapskom) u Raki, u Siriji", navelo je Ministarstvo u saopštenju.\nNapad sproveden u 1.30 po srednjoevropskom vremenu izvelo je deset lovaca tipa "Rafal" i "Miraž 2000" koji su poleteli iz Ujedinjenih Arapskih Emirata i Jordana.\nFrancuski predsednik u govor u ponedeljak je najavio da će se borba protiv ekstremista pojačati, te da će poslati u istočni Mediteran francuski nosač aviona "Šarl de Gol", koji će omogućiti da se utrostruči kapacitet udara.\n"Francuska je u ratu u ratu sa kukavicama, a ne u ratu civilizacija", izjavio je Oland obraćajući se parlamentu i naglasio kako to "nije rat civilizacija jer te ubice ne predstavljaju nijednu civilizaciju".\n"Njihov jedini cilj je da nas podele i izazovu strah", naglasio je Oland, te apelovao na oba doma francuskog paralamenta da prošire vanredno stanje u zemlji na tri meseca. Novi zakon sa takvim predlogom poslaće im 18.novembra.\nSirija je postala fabrika za teorizam i potrebno je imati jedinstvenu koaliciju za borbu protiv "Islamske države", ocenio je još francuski predsednik koji je najavio da će narednih dana razgovarati sa američkim i ruskim predsednicima Barakom Obamom i Vladimirom Putinom.\nOd terorističkih napada u Parizu u petak SAD i Francuska su odlučile da pojačaju razmenu obaveštajnih podataka o potencijalnim metama.\nCvijeće za žrtve ispred dvorane Bataklan, jednog od mjesta terorističkih napada, 17. novembar 2015\nAmerički državni sekretar Džon Keri, koji je u ponedeljak uveče došao u Pariz na razgovore sa predsednikom Francuske, poručio je da SAD "stoje rame uz rame" sa Francuskom.\nOn je rekao da je Francuska najstariji prijatelj SAD i prvi saveznik, ističući da jedini odgovor na napade može biti čvrsta solidarnost.\n"Vaša američka braća i sestre biće uz vas rame uz rame, kao što je i bilo tokom istorije. Večeras svi smo Parižani", rekao je Keri.\nKeri je dodao da borba protiv "Islamske države" nije sukob civilizacija.\n"To su, u stvari, psihopatski monstrumi. Nema ništa civilizovano u vezi sa njima", rekao je Keri, prenosi BBC.\nLideri 20 najrazvijenih država sveta obavezali su se na samitu u ponedeljak da će više sarađivati u deljenju obaveštajih podataka, i u pokušajima da prekinu dotoke novca iz kojih se finasiraju teroristi i pojačaju kontrolu granica.\n“Islamska država“ u međuvremenu je poručila u novom videu da će zemlje koje učestvuju u napadima na Siriju doživeti istu sudbinu kao Francuska, preteći pri tom da će napasti Vašington.\nPoruku državama koje učestvuju u onome što oni zovu “krstaška kampanja” saopštio je čovek sa turbanom, a identifikacija u titlu kaže da je on Al Gareb iz Alžira.\nOn je u video snimku takođe je upozorio i Evropu da predstoje novi napadi.\nNastavlja se potraga\nFrancuske snage bezbednosti u noći sa ponedeljka na utorak izvršile su 128 pretresa, rekao je francuski ministar unutrašnjih poslova Bernar Kaznev za radio Fras enfo (France Info).\nDeset ljudi je privedeno i zadržano u pritvoru, rečeno je agenciji Frans pres u ministarstvu unutrašnjih poslova.\nI u Belgiji je potraga za ključnim osumnjičenim u terorističkim napadima u Parizu Salahom Abdelslamom nastavljena, nakon što je velika akcija belgijske policije u briselskom kvartu Molenbek s ciljem da se on uhapsi završena u ponedeljak bez ikakvog hapšenja.\nSalah, belgijski državljanin, nakon napada u petak je u bekstvu, dok je njegov brat Ibrahim Abdeslam poginuo u terorističkom napadu.\nDvojica traženih Abdeslam Salah (levo) i Abdelhamid Abaud (desno)\nAbdeslam je označen kao direktni izvršilac i produžena ruka vođe operacije Abdelhamida Abauda, kako je utvrdila francuska policija.\nAbaud je osuđen u odustvu na 20 godina zatvora zbog napada na policiju početkom ove godine u Belgiji, ali je uprkos hapšenju u Grčkoj uspeo da se ponovo prebaci u Siriju, gde je jedan od najaktivnijih članova "Islamske države".\nDo sada su identifikovana petorica ubijenih napadača.\nPolicija je u subotu uhapsila tri osobe osumnjičene za napade u Parizu i nastavila sa racijom.\nU racijama francuske policije, a njih je samo u ponedeljak bilo 168, uhapšeno je 23, a u kućni pritvor stavljeno 104 ljudi.\nBunt pedeset američkih država\nTeroristički napadi u Parizu uticali su na slabljenje podrške SAD za prihvat dodatnih hiljada sirijskih izbeglica i na porast pritisaka u američkom Kongresu i u predsedničkoj kampanji republikanaca da se taj dotok zaustavi.\nGuverneri američkih država nekad otvoreni za prihvat sirijskih izbeglica sada pokušavaju da zatvore vrata svojih država.\nSkoro polovina od 50 američkih država juče je proglasilo da se protivi prihvatu sirijskih izbeglica posle napada u Parizu, zbog rizika da se ne pomeša granica između "izbeglica" i "terorista", a taj njihov stav osudio je predsednik Barak Obama.\nOd države Ohajo do Teksasa, više od dvadeset guvernera, skoro svi republikanci, ali takodje i potencijalni kandidati za predsednika, i uticajni članovi Kongresa najavili su da više ne žele da prihvate sirijske izbeglice iz straha da se medju njima ne krije neki terorista.\nOd Luizijane, Arkansasa, Tenesija, Džordžije, Ajdaha, Kanzasa, Mejna, Severne Karoline, Ohaja, Viskonsina i Arizone, guverneri odbijaju da ubuduće primaju sirijske izbeglice.\nPredsednik Odbora za unutrašnju bezbednost u Predstavničkom domu Majkl Mekol pozvao je u ponedeljak predsednika Obamu da prekine prihvat sirijskih izbeglica, za koji je rekao da je organizovan "bez poštovanja bezbednosti Amerikanaca".\nRepublikanski poslanici zatražili su suspenziju sirijskog izbegičkog programa i zapretili da će pokušati da zaustave zakone koji treba da budu usvojeni do 11. decembra da bi vlada mogla da funkcioniše.\nAntiteroristička racija u predgrađu Brisela\nGrađani BiH odali počast žrtvama u Parizu\nIzbeglice prestrašene nakon napada u Parizu\nPariz: Tri eksplozije u blizini stadiona za vijeme utakmice\nFrancuska zastava na Brandenburškoj kapiji\nPodgorica: Počast za žrtve napada u Parizu\nŽalost za žrtvama, policijske akcije protiv terorista\nSerija napada u Parizu\nSirija vraća svijet u osamdesete, na prve uzroke terorizma\nKonflikt sa "Islamskom državom" još nije globalni rat\nNapad u Parizu šalje poruku da niko nije siguran\nNovi rast islamofobije i nestabilnosti u Evropi\nNadam se da napadi u Parizu neće izazvati ekstremizam druge vrste\nPariz nakon terorističkog čina: Najmanje 130 mrtvih, IS preuzeo odgovornost\nMilanović osudio napade i izrazio solidarnost sa Francuskom\nUkrajinci upotrebljeni u čečenskom propagandnom videu


Stefanović: Samo glas za Vučića garantuje bolji život\nPredsednik beogradskog odbora Srpske napredne stranke Nebojša Stefanović poručio je danas u Mirijevu da samo glas za listu “Aleksandar Vučić – Za našu decu” garantuje nastavak rada na velikim infrastrukturnim projektima, saopštio je Gradski odbor SNS.\n“Važno nam je da se jednako vodi računa o svakom delu Srbije, o svakom delu Beograda i svakom naselju. Samo glas za listu ‘Aleksandar Vučić – Za našu decu’ može da pomogne da brže realizujemo velike infastrukturne projekte, da građani i ovde u Mirijevu i u svakom drugom naselju, osećaju brigu vlasti o njima, brigu o izgradnji infrastrukture, ali i svega drugog što je važno za normalan život građana”, istakao je Stefanović, dodajući da glas za grupe građana i male koalicije znači da samo ljudi na tim listama imaju korist, jer oni nemaju kapacitet da pomognu građanima.\nStefanović se osvrnuo i na ono što je prethodnih godina vlast na Zvezdari, koju je predvodila Srpska napredna stranka, učinila za građane.\n“Posebno mi je drago što naša lista ‘Aleksandar Vučić – Za našu decu’ posebnu pažnju obraća na Mirijevo, jer je ovo naselje u prethodnim decenijama bilo prilično zapostavljeno. Poslednjih nekoliko godina, dolaskom Srpske napredne stranke na vlast, imali smo priliku da vidimo intenzivnije ulaganje u opštinu Zvezdara, ali svakako da imamo još mnogo toga da uradimo”, naglasio je Stefanović.\nOn je rekao,navodi se u saopštenju Gradskog dbora SNS, da je, pored rekonstrukcije škola i vrtića, ostalo i dosta puteva koji moraju da se urade.


EKSKLUZIVNO: Divljaštvo odbornika ZZŠ na sednici gradskog parlamenta (KOMPLETAN VIDEO) - iKragujevac\npetak, 25 decembar 2015 15:25\nKragujevački parlament ne pamti ovakvo divljaštvo. Stojadinović je insistirao da dobije reč po poslovniku kako bi replicirao odbornici Srpske napredne stranke na optužbe da su ljudi iz ZZŠ krivi za kriminalne privatizacije u Srbiji.\nPredsedavajući je Stojadinoviću izrekao opomene a kada on nije hteo da napusti govornicu i meru udaljenja. Stojadinović je poručio da neće da se udalji, a zatim je prišao drugi odbornik Zajedno za Šumadiju, Veroljub Stevanović, kome je Urošević takođe izrekao opomenu.\nPored uvreda predstavnika vladajuće stranke, počeli su sa divljaštvom. Dok je trajala rasprava, treći odbornik ZZŠ Milan Vuković prišao je predsedavajućem i iščupao mu mikrofon. Urošević je poručio opoziciji da kada nema argumenata od skupštine pravi cirkus.\nPredsednik Skupštine grada je odredio pauzu od 5 minuta koja je potrajala skoro pola sata. Odbornici Zajedno za Šumadiju su odlučIli da ne prisutvuju sednici koja je nastavljena.\nDo prekida je došlo tokom rasprave o Odluci o maksimalnom broju zaposlenih na neodređeno vreme u sistemu lokalne samouprave grada Kragujevca.\nkragujevac\tVeroljub Stevanović\tZajedno za Šumadiju\tSaša Milenić\tSkupština Grada Kragujevca


FoNet portal :: Pretraga / tagId=146343\nTag: Predsednik , Pogodaka: 69\nUlagati u zajednicu\nPredsednik Skupštine Srbije Ivica Dačić izjavio je danas da ulaganje u društveno odgovorno poslovanje "nije trošak nego najbolja investicija koju kompanija može da sprovede".\nBez informacija o otpremninama\nPredsednik Ujedinjenog granskog sindikata Nezavisnost u Fijatovoj fabrici u Kragujevcu Zoran Stanić rekao je FoNetu da nema informacija da li je nekom od zaposlenih koji su proglašeni za tehnološki višak danas uplaćena otpremnina od 790 evra po godini radnog staža i da je neizvesno da li je uplata novca na njihove račune uopšte moguća.\nEU nije ono što je bila\nBivši predsednik Srbije Boris Tadić izjavio je danas u Bakuu za N1 Sarajevo da u Evropskoj uniji ne postoji koherentan stav o proširenju i da EU nije više ono što je bila.\nSa Abazovićem o regionu\nPredsednik Srbije Aleksandar Vučić sastao se tokom Samita inicijative Otvoreni Balkan na Ohridu sa premijerom Crne Gore Dritanom Abazovićem, sa kojim je, kako je objavio, razgovarao o perspektivama regiona.\nMedijska priprema za sankcije\nPredsednik Demokratske stranke (DS) Zoran Lutovac izjavio je, u intervjuu za list Nova, da predsednik Srbije Aleksandar Vučić već neko vreme medijski priprema građane Srbije za uvođenje sankcija Rusiji.\nZa kontrolu oružja\nPredsednik SAD Džozef Bajden ponovo se založio za veću kontrolu kupovine oružja i pozvao Kongres da preduzme mere protiv oružanog nasilja.\nNova vojna pomoć Ukrajini\nSjedinjene Države će poslati Ukrajini napredne raketne sisteme i municiju kao deo novog paketa vojne opreme vrednog 700 miliona dolara, namenjenog da pomogne Ukrajincima u borbi protiv ruske invazije na njihovu zemlju, saopštili su danas predsednik SAD Džozef Bajden i zvaničnici Bele kuće, piše Njujork Tajms.\nOdgovornost na Vučiću\nNa Aleksandru Vučiću je odgovornost da svoj drugi predsednički mandat, koji preuzima na dan kada je ceo svet u ogromnoj krizi, obavlja poštovanjem ustavnih ovlasćenja predsednika, doprinoseći tako smanjenju tenzija u društvu, ali i izgradnji urušenih institucija, izjavio je FoNetu predsednik Stranke slobode i pravde (SSP) Dragan Đilas.


NBS zadržala referentnu kamatu na 1,0 posto\nTanjug 11. februara 2021. 12:44\nBEOGRAD – Izvršni odbor Narodne banke Srbije odlučio je na današnjoj sednici da zadrži referentnu kamatnu stopu na nivou od 1,0 posto.\nDonoseći takvu odluku, Izvršni odbor je pre svega imao u vidu da i dalje podsticajno deluju prethodno donete mere monetarne i fiskalne politike i da je najavljen dodatni paket fiskalnih mera, navodi se u saopštenju NB.\nTo znači, kako se objašnjava, da će koordinisane mere monetarne i fiskalne politike nastaviti povoljno da deluju na uslove finansiranja privrede i građana i rast njihovog raspoloživog dohotka.\n„Snažna podrška NBS i Vlade našim preduzećima i građanima obezbediće dostizanje pretkriznog nivoa ekonomske aktivnosti u drugom tromesečju ove godine“, dodaje centralna banka.\nIndustrijska proizvodnja, promet u trgovini na malo i izvoz već su dostigli pretkrizni nivo, a sa daljim napretkom u procesu vakcinacije, koji je po dosadašnjem uspehu Srbiju svrstao među najbolje zemlje na svetu, NBS očekuje da će se aktivnost i u ostalim uslužnim sektorima potpuno oporaviti.\nOporavku domaće tražnje, kako se navodi, doprineće nastavljena realizacija infrastrukturnih projekata, povoljni uslovi finansiranja postignuti prethodnim ublažavanjem monetarne politike, kao i očuvano tržište rada i u uslovima pandemije.\nPored toga, Izvršni odbor naglašava da je priliv kapitala u Srbiju po osnovu stranih direktnih investicija od 3,0 milijarde evra u 2020. bio najviši u regionu i pretežno usmeren u razmenljive sektore, što uz očekivan oporavak eksterne tražnje, treba da doprinese dvocifrenom rastu izvoza ove godine.\nIz NBS podsećaju da je započeta osma godina kako je inflacija u Srbiji čvrsto pod kontrolom, na niskom i stabilnom nivou, te da se predviđa da će se međugodišnje kretati u donjoj polovini ciljanog raspona do kraja perioda projekcije.\nCentralna banka navodi da neizvesnosti i dalje potiču iz međunarodnog okruženja i da se u najvećoj meri odnose na efikasnost u upravlanju pandemijom, proizvodnju i distribuciju vakcina na globalnom nivou, što će opredeliti brzinu oporavka svetske privrede i kretanja na međunarodnom finansijskom i robnom tržištu.\nNBS takođe ukazuje na potrebu opreznog vođenja monetarne politike zbog rasta svetske cene nafte od novembra prošle godine, kao i drugih primarnih proizvoda.\nIzvršni odbor ističe da će u fokusu nosilaca ekonomske politike i dalje biti obezbeđenje podrške što bržem oporavku naše privrede, očuvanju proizvodnih kapaciteta, zaposlenosti i daljem rastu izvoznog sektora, kao i povoljnom investicionom ambijentu.\nNBS će nastaviti da pažjivo prati kretanja i uticaj ključnih faktora iz domaćeg i međunarodnog okruženja na inflaciju, finansijsku stabilnost i brzinu ekonomskog oporavka i kontinuirano će procenjivati sve do sada donete mere kako bi se pružila podrška daljem oporavku ekonomske aktivnosti, bez ugrožavanja cenovne i finansijske stabilnosti.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 11. marta 2021.


Ministri EU bez dogovora o crnoj listi beloruskih zvaničnika, odluku prepustili liderima - Sputnjik Srbija\n17:30 19 Oktobar 2020\n16:37 21.09.2020 Preuzmite kraći link\nO tome nisu mogli da se dogovore ni ambasadori zemalja-članica EU, a glavna prepreka bio je stav Kipra koji traži sankcije protiv Turske zbog akcija koje preduzima u Sredozemnom moru.\nBrisel namerava da uvede sankcije beloruskim zvaničnicima zbog, kako su naveli, falsifikovanja izbora, primenu nasilja i kršenje ljudskih prava.\nMinistri su na vanrednom sastanku 14. avgusta odlučili da budu uvedene sankcije, ali više od mesec dana nema dogovora o crnoj listi.\nTrenutno se na tom spisku nalazi 40 beloruskih zvaničnika, ali do konačnog dogovora lista bi mogla da pretrpi izmene.\nU isto vreme predstavnici beloruske opozicije govorili su pred poslanicima Evropskog parlamenta.\nBivša kandidatkinja na predsedničkim izborima u Belorusiji Svetlana Tihanovska je u obraćanju pred Komitetom Evropskog parlamenta za spoljne poslove rekla da je spremila spisak ljudi iz Belorusije protiv kojih bi parlament trebalo da uvede sankcije.\n„Pripremila sam spisak ljudi koji su učestvovali u surovom gušenju (protesta posle predsedničkih izbora). Sankcije prema njima mogu biti uvedene u skladu sa evropskim ‘zakonom Magnitski’“, rekla je Tihanovska.\nNije, međutim, navela konkretna imena.\nTihanovska je, takođe, pozvala evropske parlamentarce da ne pružaju finansijsku podršku aktuelnoj beloruskoj vlasti, nazvavši ih diktatorskim režimom, i da ne smatraju Lukašenka za legitimnog predsednika.\n„Ono najvažnije, pozivam vas da radite zajedno s nama na sprovođenju poštenih, pravednih i transparentnih izbora. Izbori moraju biti u skladu s međunarodnim normama i uz nadzor lokalnih i međunarodnih posmatrača“, rekla je ona.\nTihanovska je rekla i da bi se u zemlju vratila samo ako bi počeo dijalog vlasti i opozicije.\nPred EP je govorila i druga predstavnica beloruske opozicije Olga Kovaljkova koja je pozvala na dijalog društva i beloruskih vlasti uz posredovanje EU, SAD i Rusije.\n„Molimo vas da zahtevate dijalog između beloruskog društva i bivšeg predsednika Aleksandra Lukašenka uz posredovanje EU, SAD i Rusije“, rekla je ona i dodala da u slučaju da se uspostavi takav dijalog Brisel treba da osigura značajnu finansijsku podršku novoj, demokratskoj vladi Belorusije.\nParlamentarcima se obratio i član Koordinacionog saveta opozicije Pavel Latuško koji je rekao da podržava svojevrsni „Maršalov plan“ za obnovu beloruske privrede, ali da to treba da podrže i cela Evropa, SAD, Kanada i Velika Britanija.\nO „Maršalovom planu“ za Belorusiju ranije je govorio poljski premijer Mateuš Moravjecki.


Microsoft MSN će novinare zamijeniti vještačkom inteligencijom (AI) | Balkan Android\nHome Ostalo Internet Microsoft MSN će novinare zamijeniti vještačkom inteligencijom (AI)\nNeimenovani izvori rekli su Seatle Times-u da će za te zadatke ubuduće biti korišćena veštačka inteligencija, i da posao neće izgubiti novinari zaposleni za stalno. “Demorališuće je razmišljati o tome da mašine mogu da nas zamene, ali to je što je“, rekao je Sijetl tajmsu jedan od honoraraca na portalu MSN.\n“Kao sve kompanije, mi redovno procenjujemo naše poslovanje. To može da rezultira povećanim investiranjem na nekim mestima i, povremeno, premeštanjem zaposlenih na druga radna mesta. Ove odluke nisu rezultat trenutne pandemije (korona virusa)“, saopštio je Microsoft.\nGoogle želi da korisnici prestanu koristiti jednu lozinku za više servisa\nMozilla pokreće vlasiti VPN servis


20. Nov 1999 00:18 (GMT+01:00)\nNajmanje deset hiljada Atinjana u petak demonstriralo protiv posete Bila Klintona\nGrci neće ''balkanskog kasapina''\nCentar Atine u plamenu. Policija koristila suzavac da spreči marš na američku ambasadu\nATINA - Američki predsednik Bil Klinton doputovao je u petak uveče u kratku posetu Grčkoj ali, umesto dobrodošlice, dočekalo ga je više od deset hiljada gnevnih demonstranata koji su izazvali pravi haos u centru Atine.\nKako javlja Rojters, demonstranti su u centru glavnog grad Grčke palili radnje, automobile, bacali ''molotovljeve koktele'' i demolirali banke i prodavnice u znak protesta protiv Klintonove politike na Balkanu i agresije na SR Jugoslaviju.\nPolicija je u više navrata upotrebila suzavac da bi sprečila njihov pohod na američku ambasadu, a kako javlja britanska agencija, centar Atine ličio je na poprište bitke.\nKlinton je još prošle nedelje odlučio da skrati svoju posetu Grčkoj na manje od jednog dana, strahujući za svoju bezbednost.\nMeđutim, kad se njegov avion spustio na atinski aerodrom oko 18 časova, Atina je buknula u plamenu, javljaju agencije.\n''Došao sam kao prijatelj Grčke i nadam se da ću osetiti sjajno grčko gostoprimstvo koje je poznato širom sveta'', rekao je Klinton na aerodromu, u prisustvu supruge Hilari, kćerke Čelzi i državnog sekretara Medlin Olbrajt. Na aerodromu je bilo i stotinak američkih Grka koji su ga dočekali parolama ''Klintone, volimo te!''\nMeđutim, u centru Atine dočekali su ga transparenti na kojima je pisalo ''Balkanski kasapin'' i ''Amerikanci i NATO idite kući'', javljaju agencije.\nDa bi minimizirao značaj protesta, Klinton je izjavio da je Grčka najstarija demokratija na svetu i da je normalno da ljudi javno izražavaju svoje nezadovoljstvo.\nOn je, međutim, istakao da su i Grčka i SAD privržene demokratiji i očuvanju mira i međunarodne bezbednosti.\nPolicija je saopštila da je u nemirima oštećeno, ili potpuno uništeno, najmanje deset banaka, 35 prodavnica, kao i Ministarstvo za rad i državna banka.\nViše od četredeset ljudi je uhapšeno, a šesnaest je povređeno u sukobima policije i demonstranata, a u gašenju požara učestvovalo je 35 vatrogasnih kola.\nKlinton se u toku večeri sastao s vodećim grčkim ličnostima, uključujući premijera Kostasa Simitisa i ministra spoljnih poslova Jorgosa Papandreua.


Ambasador Norveške Bjornstad: Reforme daju pozitivne efekte - Politika - Dnevni list Danas\nPočetna » Politika » Ambasador Norveške Bjornstad: Reforme daju pozitivne efekte\n0Piše: FoNet 23. marta 2018. 12.46\nOn je naglasio da će Norveška, iako nije član Evropske unije (EU), nastaviti da pomaže napredak i evropski put Srbije.\nSrbija je dugogodišnji prijatelj i važan partner Norveške, rekao je Bjornstad.\nBjornstad je dodao da je Norveška raspisala poziv za prikupljanje predloga projekata za dodelu bespovratnih sredstava za Zapadni Balkan za 2018. godinu, koji pored programa bilateralne saradnje ovaj put obuhvata i regionalne i prekogranične inicijative.\nPored ovog, Srbiji je omogućeno i da, u saradnji sa još dve članice EU s kojima ima uspostavljenu prekograničnu saradnju, podnese i predlog projekta za finansiranje iz sredstava fonda EEA i norveških grantova za regionalnu saradnju, dodao je Bjornstad.\nJoksimović je zahvalila na podršci i pomoći koju Norveška pruža Srbiji, kako u procesu pristupanja EU, tako i u reformama u celini, posebno u poglavljima 23 i 24 i izrazila očekivanje da će takav trend biti nastavljen i u budućnosti.\nOna je navela da je Norveška od 2008. godine opredelila više od 100 miliona evra bespovratnih sredstava za brojne projekte i razvojnu pomoć koja je prevashodno usmerena ka unutrašnjem razvoju države, održivom procesu evropskih integracija, kao i za suočavanje sa brojnim globalnim izazovima kako u periodu pristupanja, tako i kada budemo deo EU.\nNa taj način se, konstatuje Joksimović, stvara ambijent da Srbija paralelno sa napretkom u procesu evropskih integracija postane država koja neće biti samo primalac pomoći, već subjekat koji će sopstveno znanje i iskustvo prenositi drugima.\nNa sastanku je posebno istaknuta buduća saradnja u vezi lokalnog i regionalno razvoja koji bi ciljao najsiromašnije opštine, a posebno pogranične regione.\neu, jadranka joksimovic, norveskaBeograd


Priština zabranila delegaciji Višegrada ulazak na Kosmet\nDelegaciji opštine Višegrad vlasti samoproglašenog Kosova u Prištini zabranile su ulazak u južnu srpsku pokrajinu zbog, obrazložili su, "procedure u vezi sa vizama".\nDelegacija, koju čine načelnik opštine Mladen Đurević sa saradnicima i mladi fudbaleri Sportske sekcije "Bambi Soko", trebalo je ovog vikenda da otputuju u Kosovsku Mitrovicu radi potpisivanja povelje o bratimljenju i uzvratne posjete fudbalskom klubu "Trepča".\nĐurević je rekao Srni da mu je veoma žao zbog otkazane posjete Kosovskoj Mitrovici.\n"Planirano je bratimljenje opština Višegrad i Kosovska Mitrovica, što je dugogodišnja želja stanovnika naše opštine. Osim toga, planirali smo i uspostavljanje saradnje na različitim nivoima", dodao je on.\nĐurević je istakao da je ovo još jedan pokazatelj teškog života ljudi i da privremene institucije na Kosovu ovakvim potezima učvršćuju jedinstvo Srba sa Kosmeta i Republike Srpske.\nPredsjednik Sportske sekcije "Bambi Soko" Aleksandar Govedarica rekao je da je dvadesetak mladih fudbalera planiralo odlazak u Kosovsku Mitrovicu na uzvratnu bratsku posjetu fudbalskom klubu "Trepča".\n"Naši fudbaleri su bili spremni za polazak, ali smo dobili informaciju da vlasti sa Kosova ne dozvoljavaju ulazak na njihov prostor i to bez obrazloženja", dodao je Govedarica.\nOn je istakao da su na vrijeme svi bili upoznati o dolasku, te da se očekivalo da neće biti problema da mladi sportisti i uprava kluba budu gosti u Kosovskoj Mitrovici.\n"Žao mi je što nismo imali priliku da uzvratimo dogovoreno posjetu, najviše zbog naših fudbalera koji su to željno iščekivali", dodao je Govedarica.\nPortparol opštine Kosovska Mitrovica Sergej Zaporožac rekao je Srni u telefonskoj izjavi da se, s obzirom da BiH nije priznala Kosovo, uzima sistem reciprociteta kada je riječ o kretanju građana BiH, odnosno Republike Srpske, na prostor Kosova i Metohije /KIM/. "Nadležni iz kancelarije za Kosovo i Metohiju, odnosno oficir za vezu proslijedio je sva dokumenta potrebna za ulazak delegacije iz Višegrada na područje Kosmeta.\nNadležni iz Prištine su zahtijevali da se procedura ispoštuje i da se delegacija usmjeri na Hrvatsku, kako bi na taj način putem konkurisanja za vize, ušla na ovo područje", pojasnio je Zaporožac.\nOn je dodao da je ovakva procedura loša i da politika ne treba da se miješa u sport i u međusobnu saradnju srpskih gradova, jer je na osnovu Rezolucije 1244 UN, KIM sastavni dio Srbije.


Ovo je zvanični LOGO Prve m:tel lige Republike Srpske! (FOTO) - pravdabl.com\nOvo je zvanični LOGO Prve m:tel lige Republike Srpske! (FOTO)\nSa novim sponzorom, novim rukovdstvom, i novim elanom Fudbalski savez Republike Srpske ušao je u promjene. Malo po malo, izvučen je iz medijskog mraka, u kojem je naš portal prednjačio, a sada zajedno sa svima ostalima kreiramo bolje sutra fudbala Srpske.\nLogo Prve m:tel lige Republike Srpske\nM:tel je postao generalni sponzor, sitigli su i prenosi utakmica, vraćeni radio prenosi, a Prva liga Republike Srpske dobila je i svoj zvanični logo.\nNekako sve se po malo vraća, još da i virus korona ode svojim putem, i da gledaoci pohrle na stadione. Svi zajedno znamo da će to biti najveći izazov, kako napuniti igrališta, poljane, i poneki stadion u Srpskoj?\nA, do tada budite uz nas, jer predstoje vam mnoge novine na našem portalu, koje će nas vinuti daleko, daleko od konkurencije, od koje smo i bili svih ovih pet godina.\nS pravdom, na pravom mjestu……\nTags: FK Alfa ModričaFK Borac KDFK DRINA ZVORNIKFK JEDINSTVO BRČKOFK KozaraFK LEOTARFK LjubićFK PODRINJE JANJAFK RUDAR PRIJEDORFK SLAVIJAFK Sloboda (NG)FK Sloga (D)FK SUTJESKAFK TekstilacFK Željezničar Sport TeamFK ZVIJEZDA 09FSRSPRVA LIGA RS\nNext post Sakanov dres otišao u Ameriku za 2.000 KM !\nPrevious post Lokosi hvataju brzi kolosijek!


TOMAŠ: PRIORITET GRIJANjE U DVIJE SREDNjE I ŠKOLI „BRANKO ĆOPIĆ“ PRNjAVOR - Prnjavorski informativni portal\nNačelnik opštine Prnjavor Darko Tomaš rekao je danas u izjavi Srni da je ova lokalna zajednica od Vlade Srbije dobila donaciju u iznosu od 75.000 evra, a prioritetni problem koji će biti riješen zahvaljujući ovim sredstvima je grijanje u Gimnaziji, Centru srednjih škola „Ivo Andrić“ i Osnovnoj školi „Branko Ćopić'“.\nTomaš kaže da se nakon što je ovoj opštini posredstvom Vlade Republike Srpske odobrena donacija Vlade Srbije za sanaciju mokrih čvorova u nekoj od osnovnih škola pojavio problem grijanja u dvije srednje i školi „Branko Ćopić“ zbog čega je opština Prnjavor poslala zahtjev Vladi Republike Srpske da u jednom dijelu izmjeni svoju raniju odluku o namjeni odaborenih sredstava.\n„Plan nam je bio da ovim sredstvima obavimo sanaciju mokrih čvorova u Osnovnoj školi ‘Nikola Tesla’ u Prnjavoru, ali se pojavio problem grijanja u Gimnaziji, Centru srednjih škola ‘Ivo Andrić’ i Osnovnoj školi ‘Branko Ćopić’ . U ovom momentu to je urgentan problem koji do septembra mora biti riješen“ , pojasnio je Tomaš u izjavi Srni.\nOn je dodao da bi ostatak novca zajedno sa dodatnim sredstvima opštine bio usmjeren na sanaciju mokrih čvorova.\nTomaš je podsjetio da je prošle godine zahvaljujući donaciji Vlada Srbije od 50.000 evra, uz dodatnih 50.000 KM opštinskih sredstava u potpunosti sanirana Osnovna škola „Meša Selimović“ u Naseobini Lišnja.\n„ Dugujemo zahvalnost Vladi Republike Srpske koja je dio sredstava opredijelila za opštinu Prnjavor, kao i Vladi Srbije što promaže lokalne zajednice u Republici Srpskoj“ , rekao je Tomaš.\nMinistar finansija Republike Srpske Zora Vidović potpisala je 1. jula pojedinačne sporazume o finansiranju projekata donatorskim sredstvima Vlade Srbije od 9,3 miliona evra sa gradonačelnicima i načelnicima 42 jedinice lokalne samouprave.\nUbrzala inflacija u Njemačkoj


Ruski „tupoljevi“ u pohodu na Sever: Devet časova leta iznad tri mora /video/ - 22.10.2021, Sputnik Srbija\nDva strateška nosača raketa Tu-95MS izveli su planski let iznad neutralnih voda Čukotskog, Beringovog i Ohotskog mora, saopštilo je Ministarstvo odbrane... 22.10.2021, Sputnik Srbija\nPrecizirano je da posada avijacije dugog dometa redovno izvodi letove iznad neutralnih voda Arktika, Severnog Atlantika, Crnog i Baltičkog mora, Tihog okeana. Svi letovi aviona Vazdušno-kosmičkih snaga Rusije realizuju se strogo u skladu sa međunarodnim pravilima za korišćenje vazdušnog prostora.Tu-95 je strateški bombarder-nosač raketa. Predviđen je za rešavanje udarnih zadataka uništavanja najvažnijih meta u udaljenim vojno-geografskim rejonima i u dubokoj pozadini kontinentalnih pozornica vojnih dejstava uz primenu nuklearnog raketnog oružja.Tu-95 napravljen je u jeku hladnog rata kao odgovor na stvaranje američkog bombardera „Konver B-36“. Avion je napravljen sa turbopropelerskim motorima, jer su u to vreme samo oni omogućavali da se dostigne domet leta od 12.000 kilometara. Serijska proizvodnja aviona započeta je 1955. godine\nrusija, arktik, tu-95ms, rusija – vojska i naoružanje, vojska i naoružanje\nDva strateška nosača raketa Tu-95MS izveli su planski let iznad neutralnih voda Čukotskog, Beringovog i Ohotskog mora, saopštilo je Ministarstvo odbrane Rusije.\n„Borbenu pratnju obezbedile su posade aviona Su-35S Ratnog vazduhoplovstva i PVO Istočnog vojnog okruga. Let je trajao više od devet časova“, navodi se u saopštenju.\nPrecizirano je da posada avijacije dugog dometa redovno izvodi letove iznad neutralnih voda Arktika, Severnog Atlantika, Crnog i Baltičkog mora, Tihog okeana. Svi letovi aviona Vazdušno-kosmičkih snaga Rusije realizuju se strogo u skladu sa međunarodnim pravilima za korišćenje vazdušnog prostora.


Kada će Tužilaštvo procesuirati vladavinu Ibrahima Jusufranića u GRAS-u?\nNekadašnji višedecenijski direktor sarajevskog GRAS-a Ibrahim Jusufranic Bimo jedan je od najupecatljivijih likova tranzicije na bh. nacin. Godinama su mediji izvještavali i uposlenici GRAS-a upozorav Procitaj vise\nPropao tender za školu\nTender za izgradnju osnovne škole u Karakaju je propao jer nisu ispunjeni minimalni zakonski uslovi sa tri ispravne ponude, pa ce ponovo biti raspisan ovih dana. Pola miliona KM za izgradnju škole obe Procitaj vise\nNaduvani" podaci o broju porušenlh kuća\nNjemacka vladina organizacija ASB utvrdila je da je teritoriji opštine Zvornik u toku rata porušeno oko 4.000 bošnjackih kuca, dok bošnjacki clanovi opštinske Komisije za povratak, razvoj i integracij Procitaj vise\nDrisama fest" u Zvorniku\nU Zvorniku ce se danas održati 2. internacionalni festival djece gradova evroregiona Drina Sava Majevica "Drisama fest". Na festivalu ucestvuju djeca do 12 godina iz Zvornika, Šapca, Gunje, Loznice, Procitaj vise\nNacrt budžeta 22,4 miliona KM\nNEZAVISNE NOVINE, 27.11.2007\nNacrt budžeta opštine Zvornik za narednu godinu iznosi 22,4 miliona maraka. Od toga su prihodi opštine 14,2 miliona KM, a 8,2 miliona maraka bice kreditna sredstva i grantovi Vlade RS. Prema rijecima Procitaj vise\nKuzmanović nema mrlje iz prošlosti\nRepublici Srpskoj trebaju znanje i pamet, a to ima predsjednicki kandidat SNSDa Rajko Kuzmanovic, rekao je preksinoc u Zvorniku Petar Dokic, predsjednik Socijalisticke partije. Prema njegovim rijecima Procitaj vise\nUgroženi od OHR-a\nNikome nedemo dozvoliti da platni spisak sa 810 zaposlenih u tadašnjem Centru javne bezbjednosti Zvornik preinaci u spisak ratnih zlocinaca, kazao je Rodoljub Vidakovid, regionalni predsjednik Sindika Procitaj vise\nOd 615 donacija, Srbi dobili samo 37\nNezadovoljan radom Opštinske komisije za povratak, razvoj i integraciju, clan te komisije Boško Kojic podnio je ostavku. Kojic, koji je 2005. godine imenovan za clana Komisije, ciji je cilj da pomogne Procitaj vise\nMujo Selimović smijenio urednika Oslobođenja po dogovoru sa Radončićem\nProtekle sedmice objavljena je neocekivana vijest: glavni i odgovorni urednik najstarijeg bh. dnevnog lista Vlastimir Mijovic podnio je ostavku! Iznenadenje je bilo tim vece što je Mijovic kontinuiran Procitaj vise\nTragovi" u Zvorniku\nNEZAVISNE NOVINE, 25.01.2008\nU Zvorniku je u srijedu navece predstavljena knjiga "Tragovi", autora Vladimira Nedica i Dejana Spasojevica. Recenzent knjige Biljana Pisic rekla je da su se ovi izuzetno mladi autori svojim iskazima Procitaj vise


Zemljotres jačine 3.8 po Rihteru potresao okolinu Novog Pazara - Snews\nBy SNews 15. Januara 2020. 114\nU Novog Pazaru i okolnim mjestima večeras se osjetio jači zemljotres. Zemljotres magnitude 3.8 jedinica Rihterove skale desio se u 17:32 sata po lokalnom vremenu sa epicentrom na planini Rogozna, u blizini granice Srbije i Kosova.\nIz Seizmološkog zavoda Srbije je potvrđeno da je epicentar bio u mjestu Smilov laz, u blizini jezera Gazivode, na planini Rogozna, 25 kilometara jugoistočno od Novog Pazara.\n“Intezitet u epicentru procenjen je na V-VI stepena Merkalijeve skale. Zemljotresi ovakvog inteziteta mogu izazvati mala oštećenja na objektima u epicentralnoj oblasti”, navedeno je iz Republičkog seizmološkog zavoda Srbije.\nTagovi: Novi Pazar zemljotres\nU Francuskoj otkriveni muslimanski mezari (grobovi) iz 8. stoljeća


Eksplozije u Rusiji: Broj povređenih porastao na 79! | Mondo Portal\nEksplozije u Rusiji: Broj povređenih porastao na 79! 14 Podeli Podeli na facebook Podeli na twitter Podeli na viber Pošalji na mail\nIzvor mondo.rs 01.06.2019. / 12:03 18:41\nSerija eksplozija potresla je krug fabrike eksploziva Zavoda Sverdlovsk u gradu Dzeržinsku, u oblasti Nižnji Novgorod, u Rusiji. Povređeno je više od 70 ljudi, a ima i nestalih, javili su ruski mediji.\nNešto je opasno krenulo po zlu u proizvodnji eksploziva u ruskoj fabrici TNT-a "Kristal". Serija detonacija čula se iz fabričkog kruga a služba za vanredne situacije je javila da ima povređenih i nestalih.\nBroj povređenih sada se popeo na 79.\nU eksploziji je oštećeno pet zgrada fabrike i oko 180 stambenih zgrada, javile su gradske vlasti.\n"Prema poslednjim informacijama 79 osoba zatražilo je lekarsku pomoć posle eksplozije u Kristalu, 38 radnika u fabrici i 41 stanovnik grada. Nema dece među povređenim", navelo je u saopštenju Ministarstvo zdravlja.\nPortparol regionalnog Ministarstva za vanredne situacije rekao je da je u fabrici "Kristal" ugašen požar.\nNakon prve eksplozije usledile su još dve, saopštile su službe za vanredne situacije.\n"Eksplozija se dogodila u radionici za izradu trinitrotoluena ili TNT-a", rekao je portparol službi za vanredne situacije.\nPrema prvim informacijama, eksplozija se desila zbog poremećaja u proizvodnji i ne pominje se mogućnost spoljnjeg uzroka, kakav bi bio teroristički napad.\nNavedeno je i da je u jednoj od zgrada instituta izbio požar kao posledica eksplozije.\nOpasnosti od zagađenja vazduha nema.\nNesreća se dogodila u naučno-istraživačkom institutu "Kristal" u Djeržinsku koji se nalazi oko 400 kilometara istočno od Moskve u oblasti Nižni Novgorod.\nInstitut "Kristal" je otvoren pedesetih godina prošlog veka i bavi se stvaranjem eksplozivnih materija, kao i tehnologija za njihovu bezbednu proizvodnju, testiranje, transport i korišćenje.\nRusija eksplozija fabrika oružje


Filmovi Bate Živojinovića i Gage Nikolića u Retro bioskopu\nPočetna/TRADICIJA/MANIFESTACIJE/Filmovi Bate Živojinovića i Gage Nikolića u Retro bioskopu\nSana Life 13. avgusta 2016.\tMANIFESTACIJE Ostavite komentar\nU okviru pratećih manifestacija Filmskih susreta, koji se održavaju od 20. do 26.avgusta, u bašti Filmskog centra (Oficirski dom) biće prikazivani filmovi Velimira Bate Živojinovića i Dragana Nikolića.\nSvake večeri, osim prve i poslednje , od 21 čas ljubitelji filmova ova dva glumačka velikana koji su nas napustili ove godine, moći će da na 16 milimetarskoj traci ponovo pogledaju njihova najbolja glumačka ostvarenja.\n“Ciklusi obuhvataju deset filmova od kojih su neka od njihovih najboljih i najpoznatijih glumačkih ostvarenja. Po dva filma će svake večeri biti emitovana u bašti Festivalskog centra u okviru Retro bioskopa. Projekcije će se odvijati na klasičnom kino-projektoru sa 16 mm trake i to će biti prilika starijim filmofilima da se podsete načina na koji su nekada gledali filmove, kako u bioskopima tako i u improvizovanim uslovima, dok će mlađi gledaoci prvi put videti kako izgleda filmska traka, kaže Dejan Dabić, član Direkcije Festivala i jedan od selektora.\nNa istom mestu biće prikazivani i dokumentarni filmovi o dobitnicima nagrade za životno delo “Pavle Vuisić”\nOznakebioskop Filmski Niš retro susreti\nPrethodni Uspeh “Abraševića” u Bugarskoj\nSledeći Modna revija “Between Magic Woods” oduševila Nišlije\nExitova Pachamama bina powered by MOST Music, uz podršku Kreativne Evrope, ove godine predstavlja vodeća …


Pregled najvažnijih vesti za utorak 4. maj. Dan koji je za nama, u Srbiji je izgledao ovako:\nIstraga koju MUP vodi...\npregled danaPreko 600 vesti\nPregled najvažnijih vesti za petak 7. maj. Dan koji je za nama, u Srbiji je izgledao ovako:VUČIĆ JUTROS UŠAO U GSP AUTOBUS PA PRAVAC ZVEČKA: Evo šta se unutra dešavalo! Ima i detalj koji nema nijedan drugi autobus (FOTO)Grad Beograd je u saradnji sa Gradskim ...\nNagli porast broja zaraženih u zemljama u razvoju kao što je Indija, a usled relativne oskudice u vakcinama, znači da će se pandemija koronavirusa širiti sve do sredine 2022. godine, smatra Ugur Šahin, jedan od pronalazača „Fajzer-Bajontekove“ vakcine, a prenosi Vol strit džornal.\nSaša Vlaisavljević, nekadašnji direktor Aerodroma "Nikola Tesla", zaposlio je trenera koji je trenirao njegovog sina u jednoj školi fudbala. Međutim, pošto je u jednom periodu bio nezadovoljan što ga ovaj nikako ne uvodi u igru, pokušao je da mu smesti otkaz ili bar da ga šefovi maltretiraju na...


Program saradnje nauke i privrede osmišljen je da podstakne preduzeća iz privatnog sektora i javne naučno-istraživačke organizacije da realizuju naučno-istraživačke i razvojne projekte sa ciljem kreiranja novih proizvoda i usluga, sa tržišnim potencijalom.\n1.Ko se može prijaviti za Program saradnje nauke i privrede?\nPodobni podnosioci prijave za Program saradnje nauke i privrede su konzorcijumi koji se sastoje od najmanje dva člana:\njednog privatnog mikro, malog ili srednjeg preduzeća osnovanog u Srbiji u skladu sa Zakonom o privrednim društvima Republike Srbije, u svojstvu Glavnog podnosioca Prijave ispred konzorcijuma\njedne javne (u većinskom javnom, tj. državnom vlasništvu) naučnoistraživačke organizacije, registrovane i akreditovane u Srbiji na listi akreditovanih naučnoistraživačkih organizacija Ministarstva prosvete, nauke i tehnološkog razvoja, koja je dostupna na: http://www.mpn.gov.rs/nauka/nio/, u svojstvu Glavnog kopodnosioca Prijave ispred konzorcijuma\nPreduzeće iz privatnog sektora je Glavni podnosilac Prijave i kao ugovorna strana odgovara Fondu za implementaciju projekta.\nKonzorcijum koji se prijavljuje za Program ne može imati više od pet (5) članova.\nZa više detalja, molimo Vas vidite odeljak 2.1 „Podobnost Podnosilaca Prijave“ Priručnika Programa saradnje nauke i privrede.\n2.Može li javna naučnoistraživačka organizacija biti Glavni podnosilac Prijave?\nNe, ne može biti. Uloga Glavnog podnosioca Prijave je rezervisana isključivo za mikro, mala i srednja preduzeća.\n3.Da li se mogu podneti više od jednog predloga projekta u svojstvu Glavnog podnosioca Projekta?\nNe. Preduzeće ne može podneti više od jednog (1) predloga projekta po javnom pozivu, u okviru ovog javnog poziva, u svojstvu Glavnog podnosioca Prijave. Međutim, jedna kompanija ili naučnoistraživačka institucija ipak može učestvovati kao partner/ član konzorcijuma (kopodnosilac prijave) na više predloga projekata, ali vrsta ovog angažovanja mora biti adekvatno opisana i mora biti u skladu sa resursima i kapacitetima entiteta (na primer, samo jedan deo odseka/ laboratorije/ odeljenja će biti angažovan za rad u okviru određenog predloga projekta).\n4.Mogu li dodatni članovi biti kasnije uključeni u konzorcijum nakon što je projekat odobren za finansiranje?\nNe, nije moguće naknadno uključiti člana konzorcijuma. Svi članovi moraju biti u potpunosti opisani i prezentovani na početku procesa prijave projekta.\n5.Pošto se sredstva za finansiranje smatraju grantom (bespovratnim sredstvima), da li to znači da nismo u obavezi da taj iznos ili bilo koji njegov deo platimo nazad Fondu?\nSve dok se sredstva troše u skladu sa pravilima koja su definisana u Priručniku Programa saradnje nauke i privrede, ne postoji obaveza da se bilo koji iznos vrati/plati nazad Fondu za inovacionu delatnost. Međutim, ukoliko dođe do nastanka nedozvoljenih troškova od strane konzorcijuma, Fond za inovacionu delatnost će umanjiti svoju narednu uplatu za proporcionalni udeo Fonda u tim nedozvoljenim troškovima. U odgovorajućem slučaju (na primer, u slučaju kršenja Ugovora o finansiranju ili pravila koja su uspostavljena u Priručniku Programa saradnje nauke i privrede, nenamensko trošenje sredstava i slično), od Korisnika granta može biti traženo da vrati deo ili celokupan iznos sredstava koji je uplaćen od strane Fonda.\n6.Šta se dešava ako konzorcijum ne uspe da ostvari željene/planirane rezultate na kraju perioda implementacije projekta?\nNe postoji bilo kakva vrsta sankcije ukoliko proces razvoja na samom kraju ne rezultira željenim ishodom, pod uslovom da je projekat implementiran u skladu sa proceduralnim zahtevima Programa. Fond deli rizik zajedno sa konzorcijumom do iznosa njihovih udela u sufinansiranju projekta.\n7.Da li je potrebno da projekat bude usmeren na kreiranje proizvoda ili usluge koja će odmah biti spremna za izlazak na tržište? Koji su zahtevi po pitanju tehnološke i komercijalne zrelosti projekta?\nPredlog projekta može biti koncipiran oko tržišno zrelih inovacija, ali takođe i oko komercijalno primenljivog istraživanja sa dugoročnom tržišnom koristi (na primer, tehnološka platforma koja će se koristiti za kreiranje novih proizvoda nakon 3-5 godina). Nove tehnologije i inovacije u svim fazama razvoja će biti uzete u razmatranje za finasiranje.\n8.Možemo li se prijaviti za finansijsku podršku za osnovna istraživanja?\nNe, kroz Program saradnje nauke i privrede se ne podržavaju osnovna istraživanja. Predloženi projekat trebalo da bude koncipiran oko oblasti tržišno primenljivog istraživanja, tj. inovacije koja može imati svoju primenu na tržištu.\n9.Ko ima pravo na intelektualnu svojinu nastalu kao rezultat implementacije projekta?\nPitanje vlasništva nad intelektualnom svojinom koja je nastala tokom implementacije projekta mora biti dogovoreno između članova konzorcijuma. Fond neće imati nikakvog uticaja na to kako će pitanje krajnjeg vlasništva nad intelektualnom svojinom biti rešeno, niti će na bilo koji način biti uključen u ovaj aspekt projekta. Ipak, zahtevima Programa je predviđeno da svi članovi konzorcijuma koji su učestvovali u projektu moraju imati pravo da koriste novu intelektualnu svojinu kreiranu za vreme trajanja projekta bez naknade ili ograničenja, u oblasti upotrebe koja je relevantna za njih, odnosno za njihovo poslovanje. Sve nesuglasice koje se tiču pitanja vlasništbva nad intelektualnom svojinom i polja upotrebe (poslovanja) između članova konzorcijuma moraju biti rešene pre potpisivanja Ugovora o finansiranju, dok će opšti dogovor biti dostavljen Fondu u formi pravno obavezujućeg dokumenta.\n10.Da li prioritet imaju inovacije koje dolaze iz određenih oblasti tehnologije?\nProgram ima jednake uslove za sve projekte, nezavisno od oblasti nauke i tehnologije iz koje dolaze.\nMeđutim, imajte u vidu da je ovaj Program usklađen sa Strategijom pametne specijalizacije u Srbiji, koja se fokusira na četiri prioritetna domena:\nInformaciono-komunikacione tehnologije (uključujući poseban fokus na Veštačku Inteligenciju, kako je to predviđeno Strategijom razvoja veštačke inteligencije u Republici Srbiji za period od 2020-2025.)\nMašine i proizvodni procesi budućnosti\nNajmanje 50% raspoloživih sredstava za javni poziv biće opredeljeno za prijave iz gorenavedenih prioritetnih domena, ukoliko bude dostupno dovoljno kvalitetnih projekata.\nStrategija pametne specijalizacije u Srbiji može se naći na sledećem linku: http://www.mpn.gov.rs/wp-content/uploads/2020/03/strategija_pametne_specijalizacije.pdf\nStrategija razvoja veštačke inteligencije u Republici Srbiji može se naći na sledećem linku: https://www.srbija.gov.rs/tekst/437277\n11.Da li je potrebno da imam celokupan iznos sufinansiranja na svom računu u trenutku podnošenja prijave?\nNe, ovo nije neophodno. Podnosilac prijave je u obavezi da dostavi dokaz o sufinansiranju koje će zadovoljiti potrebe celokupnog projekta i sve budžetske zahteve, ali nije obavezno imati pun iznos sufinansiranja raspoloživ u trenutklu prijave. Uplata finansijskih sredstava za potrebe projekta od strane Korisnika granta i Fonda se vrši na kvartalnom nivou, pri čemu je Korisnik granta u obavezi da obezbedi neophodan iznos kvartalnog sufinansiranja na početku svakog kvartala.\n12.Da li postoje neke posebne regulative sa kojima je potrebno da se upoznam, a kojima se uređuje korišćenje ovih sredstava?\nNa dodeljivanje sredstava u okviru Programa Podrške nauke i privrede primenjuju se odgovarajuća pravila za dodelu državne pomoći, i to za podršku u oblasti industrijskog istraživanja i razvoja. Podnosioci prijave su dužni da vode evidenciju i obaveštavaju nadležne institucije o svakoj državnoj pomoći koja im je dodeljena u odgovarajućem periodu, u skladu sa relevantnom regulativom (Uredba o pravilima za dodelu državne pomoći i druga odgovarajuća pravila).\nPravila o dodeli državne pomoći podrazumevaju da, ukoliko je Glavni podnosilac Prijave srednje preduzeće, Fond za inovacionu delatnost može obezbediti finansiranje do maksimalnog iznosa od 60% Odobrenog Budžeta Projekta. U slučajevima kada je Glavni podnosilac Prijave mikro ili malo preduzeće, Fond za inovacionu delatnost može sufinansirati najviše 70% Odobrenog Budžeta Projekta.\nMinimum 30% sredstava granta (tj. sufinansiranja koje bi Fond dodelio projektu) mora biti opredeljeno u Budžetu Projekta kao naknada za projektne aktivnosti koje sprovodi naučno-istraživačka organizacija (ili organizacije) u okviru konzorcijuma.\n13.Da li postoji mogućnost da se zahtev da Glavni podnosilac Prijave mora imati poslovni prihod od najmanje 200,000 evra zaobiđe ukoliko Glavni podnosilac Prijave nema poslovni prihod u traženom iznosu, ali je u vlasništvu preduzeća koje ispunjava ovaj kriterijum?\nNe, ovo nije moguće. Privatno mikro, malo ili srednje preduzeće koje se prijavljuje kao Glavni podnosilac Prijave mora ispuniti sve zahtevane kriterijume podobnosti kako je definisano Priručnikom Programa saradnje nauke i privrede, uključujući i zahtev da ima prosečni godišnji poslovni prihod od najmanje 200,000 evra (u prethodnoj ili tekućoj poslovnoj godini) i bude profitabilno.\n14.Može li partner iz inostranstva učestvovati kao član konzorcijuma?\nPartner iz inostranstva može biti član konzorcijuma, ali ne ispunjava neophodne uslove za Glavnog podnosioca ili Glavnog kopodnosioca Prijave, već može biti uključen kao jedan od tri moguća kopodnosioca prijave. Dodatno, u predlogu projekta mora biti jasno opisano koje su prednosti angažovanja inostranog partnera na projektu, a potrebno je priložiti i obrazloženje za svaki predloženi prenos sredstava inostranom parneru u okviru projekta.\n15.Kako Fond štiti poverljivost podataka sadržanih u predlogu projekta, budući da sadrži veoma osetljive podatke o mojoj inovaciji?\nFond za inovacionu delatnost ima usvojen Pravilnik o zabrani konflikta interesa i tajnosti poverljivih podataka, čija je svrha da zaštiti interese svih Podnosioca Prijave i osigura potpunu poverljivost informacija koje oni podnose Fondu. Svi članovi tima Fonda i spoljašnji eksperti koji mogu doći u dodir sa predlogom projekta su pod punom pravnom odgovornošću obavezani da se pridžavaju najviših etičkih standarda i standarda poverljivosti po pitanju osetljivih informacija sa kojma dolaze u kontakt.\n16.Šta se dešava sa mojom projektnom dokumentacijom ukoliko podnesem predlog projekta, a ne bude mi dodeljeno finansiranje?\nFond za inovacionu delatnost arhivira svu dostavljenu dokumentaciju nezavisno od ishoda evaluacije projekta. Arhiva se čuva za potrebe kontrole i revizije poslovanja Fonda za inovacionu delatnost a informacije iz arhive se smatraju poverljivim.\n17.Da li akreditovane naučnoistraživačke organizacije u privatnom vlasništvu mogu biti Glavni kopodnosilac prijave za Program saradnje nauke i privrede? Dodatno, šta tačno znači „javna“ naučnoistraživačka organizacija u kontekstvu Priručnika Programa saradnje nauke i privrede?\nAkreditovane naučnoistraživačke organizacije u privatnom vlasništvu ne mogu biti Glavni kopodnosilac prijave imajući u vidu zahteve vezane za uslove podobnost u Programu saradnje nauke i privrede, s tim što mogu učestvovati u konzorcijumu kao jedan od ostalih Kopodnosilaca. „Javna“ naučnoistraživačka organizacija podrazumeva da se dati entitet nalazi u većinskom javnom, tj. državnom vlasništvu.\n18.Da li postoje preduslovi za potpisivanje Ugovora o finansiranju?\nDa, pre potpisivanja ugovora, svi korisnici Granta su u obavezi da:\nBudu upisani u Registar ponuđača u Agenciji za privredne registre. Takođe, fond će izvršiti uvid u registar agencije za privredne registre radi provere da korisniku Granta nije izrečena ni trajna, ni privremena zabrana obavljanja poslovne delatnosti (Zabeležbe Registratora Agencije za privredne registracije);\nDostave ugovor o otvaranju dinarskog računa za potrebe sprovođenja projekta;\nDostave ugovor o konzorcijumu\nDostave Plan upravljanja zaštitom životne sredine, odobren od strane fondovog eksperta za zaštitu životnu sredinu i društvena pitanja, ukoliko je projekat klasifikovan u kategoriju B.